Salai Lungthli Tum: CNLD Phu Nih Mipi Sinah A Dik Lomi Ruahchanhnak Pe Ti Hlah U – Lai Lungrawn Post\nSeptember 21, 2020 September 21, 2020 admin Chin News\nCNLD phu nih mipi sin a dik lomi ruahchannak pe ti hlah u: Kan ram hruai ning hi presidential a si caah NLD nih president thim khawh ding ah majority MP 333 thengte a herh lo, ralkap nakin MP tam deuh (plurality) a ngeih belte cu a herh. Chim duhmi cu MP 300 hrawng lawng an ngeih zong ah party dang bawmh hal hau loin president an tling kho a fawi tuk ko.\nPresident thim tikah NLD nih minung pahnih an chuahpi lai, ralkap nih minung pakhat an chuahpi ve lai. Anmah pathum cu Pyidaungsuh Hluttaw ah MP 664 nih mee an thlak hna lai i mee tam bik (plurality) a hmumi minung kha president a si te lai. vote 333 cung a hmuh lawng ah president a tling kho tinak a si bak lo.\nHibantuk caan ah miphun a daw theng lomi MP cheukhat le party cheukhat nih ralkap minung vote an pek khawh hna. Ralkap minung mee a pe taktakmi party zong an um len te lai nain tlangcung party dihlak an si lai lo, miphun a dawmi party cu mipi hmai an zoh lai caah ralkap minung mee an pek ngam lai lo, mipi nih an party an kaltak ding an tih tuk lai.\nParliamentary system a hmangmi ram lawng ah funkomh cozah (coalition government) hi a si kho, presidential system a hmangmi ram ah cun coalition cozah ser a har ngai, a si kho lo tluk a si. Aruang cu kan ram president thimnak zong ah absolute majority(50% +1) hi a herh ti lo, plurality lawng a herh. Cozah a nun peng khawhnak ding caah le president phuah a ton lonak ding caah party dang bawmhnak zong a herh ti lo, a tling ciami president phuah duh ah cun MP 66% nih vote pek a hau cucu a si kho lo.\nParliamentary system a hmangmi ram belte ah cun cozah sernak ding caah MP majority ngeih a herh i cozah a nun peng nak ding caah MP thazaang 50% cung ngeih lengmang a hau fawn. Hi ruang ah NLD party nih cozah sernak ding caah party dang bawmhnak kan herh lo, coalition cozah ser a hau lo an ti lengmang nak a si. Chim duhmi cu NLD nih tutan thimnak ah MP 333 an ngah khawh lo sual zong ah party dang sin ah tang vai dor len a hau lai lo, zaangfah va nawl len a hau lai lo. ‘Nan ka bawmh ahcun a tha, kai lawm ko lai, nain nan ka bawmh lo zong ah a poi tuk lem lo’ tiah NLD nih ninghngal ngai in a chim khawh.\nCucaah CNLD phu nih “NLD kan rengh lai i thim awk an ngei ti lo hnu ah bawmh an kan hal lai, coalition cozah kan serti lai i Chin cozah sernak nawl zong an kan pek ve lai,” tiah mipi sin ruahchannak diklo an pekmi khi mipi hlen phun khat a si, an party ah mifim tampi an um ve ko caah thil sining dik an thei lo cu a si lem lai lo dah! Salai Lungthli Tum


CBCM Thawngthanhnak | Radio Veritas Asia\nCOVID-19 zawtnak in i runvennak caah le zawtnak a karh lo nak dingah tiah Kawlram pumpaluk Bishop hna zunginn pi a si mi CBCM zung nih Kawl ram Catholic zumtu hna sinah thawngthanhnak le lamhruainak ca cu 16March2020 ni ah an chuah. Cu thanhca ahcun;\nCOVID-19 zawtnak hmelchunhnak a si mi taklinh, cumpi, or fah/ hrum fah, khuh, kik tlaih tibantuk in a zawmi hna nih mah le inn ah um in mi tamnak hmun ah umlo ding le biak inn ah i pum lo tein inn ah um ter hna ding.\nCuticun Biak inn ah i pum lo in mah le umnak hmun in Zarhpi ni rel dingmi Bible rel in Pathian he i komhnak, lungthin chungin Bawipa thi le sa cohlaan nak tuah ding.\nKan mah kan umnak hmun kan innchung in siseh, biakinn in si seh, (a) COVID-19 in a zawmi hna le hi zawtnak in a nunnak a liam hna caah thlacam piak ding.(b) Hi zawtnak a thlawpbul tu sibawi hna, sii sayamh hna le ngandamnak lei ttuanvo ngeimi hna caah thlacam piak ding. (c) Vawleicung sii lei thiamsang hna nih COVID-19 zawtnak a damh kho tu sii an hmuhchuah zau khawh nak hnga thlacam piak ding.\nNifatin Missa raithawinak ah hi hna caah thla kan campiaknak thawng in vawleicung minung unau kan si nak le thinkhat lungkhat kan si nak langhter ding.\nMissa raithawinak tuah tikah tuah hrimhrim dingmi (a) Caan zei mawzat chung, Biakinn luhnak innka hram i chiah tawnmi Tithiang kha chia ti lo le tawngh lo a si rih lai.(b) Missa chung i daihnak hmelchunhnak tuah tikah ah kut tlaih a si lai lo i kut tlaih can ah lukun a si lai.(c) Bawipa thi le sa ei tik ah kut in cohlaan dingah forhfial/ thapek ding.(d) Siangbawi le a bawmtu hna nih Bawipa thi le sa an pek hlan ah siseh, an pek dih hnu ah siseh an kut thiang tein i ttawl ding.(f) Thianghlim zuk/lem hna tawngh lo ding, hnamh lo ding.(g) A thiang cacawn ni li ni zanlei kettawlnak tuah a si lai lo. (h) Good Friday(Bawipa Jesuh thihni) i vailamtah upat peknak (hnamh) lo ding. Upat pek a duhmi nih lukun khuk bilh in upat pek ding.(i)Pascha puai ( Holy Saturday) Zarhte zan kha 5:00pm in 7:00pm kar ah tuah ding. Midnight Mass a um lai lo.(j)Biaknak caah hmanmi hmunhma le thilri hna hmannak a dih in thiang tein ttawl dih ding. Siangbawi hna le zumtu Khrifa hna a tu le tu kut thiang tein i ttawl ding.(k) COVID-19 hi tangka tlap zong in aa chawnh khawh tiah WHO( vawlei thiamsang sibawi) hna nih an chim. Cu a si caah biakinn ah a hluu khaan mi hna nih Mask(hmaikhuhnak) hman a si lai i Acohol a telmi kut ttawlnak si he thiang tein kut i ttawl ding. (k) Puanthan in khammi sualthlahnak tthutnak lawng ah siangbawi le sualthlahtu nih sual thlah ding. Sual thlah tikah siangbawi le sual thlahtu an pa hnih in hmaikhuhnak(mask) i khuh ding. (l) Zumtu Khrifa hna nih biakinn chung an luh hlan ah an mah te cio in mask( hmaikhuhnak) i khuh dih ding, cun biakinn chung in a leng chuah tikah an hman ciami hmaikhuhnak le tisue hna kha ningcang lo in hlonh lo ding.(m)Biakinn luhnak innka hram ah alcohol 70% a telmi kut ttawlnak sii chiah ding.\nHi zawtnak (COVID-19) tei khawhnak dingah vawlei cung ram hruaitu hna le Kawlram hruaitu hna nih a si khawh chungin an i zuam lio. Ngandamnak Vuaci le zaanglek lentecelhnak vuanci hna nih lamhruainak le forhfialnak ah lungtak in i tel ve ding le zulh ding .(a) A tu lio ah Biakinn ah siseh, Hall khaan ah siseh tuah ding in timhlamh cia a si mi , meeting , tindaan te hna, rawldum puai te hna le mitampi hmunkhat ah i pumhnak hna a ni tthial ding (or) tuah lo ding. (b) Chiat ni, tthat ni ah (thih loh ton tikah siseh, a dangdang puai tuah tikah siseh) mah le chungkhar khat deuh lawng in a bitnak le a tawinak in tuah ding. (c) Pathian bia cawnnak, lengkhawmh pumhnak, le cawnpiaknak tuah lo ding, (d) Cu bantuk tthiam tthiam in mi tampi(mibu) he tuah tawn mi Siangbawi, Jubilee puai, Biakinn puai, Mithiang hna puai, thil pakhat khat caah thluachuah hal le pekchanh puai, Bawinu Mary puai hna vialte zong puai ni tthial piak ding , a si loah tuah lo ding. (e) Thli thiang ttha tein hmuh khawh nak ding caah thlalang awng le inkaa hna kha hun ding.\nThinphang tha ther i um hi virus nak in a zualhma in ttihnung deuh a si caah ralrinnak he i runven bu in dai tein Pathian sin ah zumhnak he i bochan ding. (a) Zumtu Khrihfa hna nih Bawipa Thi le Sa biaknak in damnak an hmuh khawhnak hnga biakinn le Bawipa Thi Sa biaknak inn(Adoration Chapel) Bawipa Thisa hun piak ding. (b) Hi zawtnak tthalo chungin kan luat khawhnak caah le zumtu Khrifa hna i saduhthah a tlin khawhnak hnga, Thiang Thlarau laksawng co khawhnak hnga Siangbawi hna nih Missa raithawinak tuah ding. (c) COVID-19 zawtnak a tuarmi bawmhnak caah ahlu khaan ding. (d) Pope Frances nih biaknak lei hruaitu tuukhaal hna kha an tuu hna pawngah um dingin a forhfial hna bantuk in zulh ding. (e) Mizaw hna kha Bawipa Thi le Sa peknak, Sathau thiang thuhnak le sualthlahnak a herh mi hna kha hlawt lo ding.\n- Mah le Diocese cio i hruaitu Bishop hna i lamhruai nak le tlangtlak khuakhaan nak kha zulh cio ding.\n- Catholic Bishop’s Conference of Myanmar (CBCM) thawngthanhnak le thanhca a dangin a chuah hlan tiang a tu ningin zulh ding tiah fehter a si.\nCredit: Gloria Journal


***Vakok.Lian***: "Libya Ram Buainak Le Qaddafi Kong"\nHi pa hi, kum 40reng lo ram le mipi phaisa a ei, ai khon caah a rumbak ve. Ramkip ah phaisa ai chiah, hmunkip chawlehnak ah Sharer tampi a nei fawn. Bianabia ah Inter Milan FC khi amah nih 7% a ngeih. Norway Bank ah 2billion a ngeih, ram dang tampi ah a ngeih rih.\nDictator ciocio ah, amah thengte an tuk le an tlaangtlaakmi himeiti/zinaan ruangah a sibik ko tiah expert tampi nih an chim hrim. Asinain, Iraq kha an tuk i Zinaan ruah ah a si ko, an ti nain Zinaan in an hmuhmi maw tamdeuh ral an tuknak i an sunghmi dah? tiah bia halnak a um fawn. Cu bantuk in Zinaan ruangah an tuk ti khi si ko seh law, ram tampi i fonh in an tukmi a si i hi ral nih tampi sungh zatlaak a chuah pi tthan ko lai, tiah an ruah rih. Abianaah, atu raltuknak vanglawng jet-fly pakhat nih suimilam pakhat chung van i zuan man khi kroner in 50,000 a dih. Dollar 1 ah Kroner 6 in hei tuak...\nCun, hi raltuk nak ding ah USA nih commando/ttuanvo a la duh lo. Mizei nih a lak lai tihi nizan tiangah hngal a si lo i Strategy ai tello mi raltuknak a si tiah, an sawisel fawn. Tuni tu ahcun, NATO nih hi Operation caah ttanvo lak ding in USA, UK le France cu an lungtling cang i NATO nih ttuanvo a lak hnik tiah Guardian nih chim. Gadafi tlaih/thah duh ah atu bantuk in ralkap thazaang in Libya ah kan luhmi a silo, mipi kham ruah ah a si bik ko, tiah NATO siseh UN nih an chim peng rih.\nHi lio ah, NATO chungtel a simi Germany le Turkey nih hi bantuk operation cu an hna tlaakpi lo. Tel an i tim lo. Hi operation hi caan saupi a kal te lai, tiah an ruah cio. Norway zong NATO chungtel sinak in le UN chungtel sinak in vaanglawng 6 le minung 100 in an itel ve. (hmanthlak na zoh khawh cun, Norway jetfly a si.)\nTu bantuk caante hi, caan rem ah ser in Israel le Gaza an i phomh ve. Cawnni hnihni ah Israel nih Gaza a kah i mi an thi, hma an pu. Jerusalem ah nihin Bomb a puak hoi i bus pakhat chung minung an thi tthan. Cu ve bantuk in, Kawlram zong, Than Swe le a naule nih tlangcungmi an den cuahmah ve hna, caan rem laa in Nuclear siseh an thazaang an rak i serh. UN, NATO le internation org`s nih an zoh l o karte caan a rak la, an ti.\nTawite ttial kai tim nain, ka biasau sual.\nPosted by L.VanBlian_blogpost.com at 10:11 AM


Sailo Nu Thong Thluai: Christmas Le Nu, A Tha Kho Taktak Ee – The Cherry Par\nSailo Nu Thong Thluai: Christmas Le Nu, A Tha Kho Taktak Ee\nChristmas le Nu\nMary: Pathian nih Jesuh pawitu dingah a thim lio ah, “Kei cu Bawipa salnu ka si, na chim bang cun ka cungah si ko seh” a ti khawh. Sal dirhmun aa thim khawhnak hi Thiang Thlarau nih a umpi caah a si. A lunglomhnak nih zei dang harnak vialte a lonh dih. Elizabeth a va tlawng. Pum chung naute, thla ruk, nih Mary aw a theih tikah a cawl. Thla thum a va caam chungah Bawipa thatnak lawng te an chim lai tiah ka zumh. Elizabeth nih “Bawipa bia a tling taktak lai ti zumh cu na caah lunglomh awk a va si dah” tiah a lomhpi.\nElizabeth: Tlangbawi hrinthlak a si. Amah cu Zekhariah nupi a si. Elizabeth cu a cin caah fa pakhat hmanh an ngei kho lo. An nupa in an tar ngaingai cang. Jesuh hmai ah lamsialtu ding, Johan hringtu ah Pathian nih a thim. Bawipa caah zei poah a si kho ko.\nProfet Anna: Asher phun chungmi Fanuel fanu a si. A va he kum sarih lawng an um manh. Atu cu kum 84 a sic ang. Biakinn kha a kaltak bal lo, chun he zan he Pathian kha rawlulh le thlacam in a biak. Jesuh naute biakinn chungah cuarpartan ding an ratpi lio ah Anna nih a hmuh I Pathian kha a thangthat. Ngakchiapa Jesuh kong cu midang a chimh hna.\nDawtmi nu hna, kei cu zei hmanh ka si loh, ti hlah u sih. A biapi tukmi Christmas ah kan nu hawi pathum zong Bawipa nih a hman ve ko hna. Mary bantuk in sal dirhmun I thim ve ko hna u sih. Elizabeth bantuk in midang thazang pek thiam ve ko hna u sih. Anna bantuk in Bawipa hmai kawl zungzal ko hna u sih. Kan sinak zawn cio in Christmas thawngtha aupi cio ko hna u sih. Merry Christmas and Happy New Year! Bethlehem kan rak kal lio. Credit: Sailo Nu Thong Thluai\n← THM Nih Sizung Ummi Mizaw, Sibawi Le Nurse Pawl Christmas Laksawng An Pek Hna\nTrump Hi Chiandeih Lungput Bak A Ngei Ko →


Ralhrang Bawi Ne Win Tupa YBS Mawtaw 2 Bomb In An Phomh Piak + Video -\nJanuary 13, 2022 hleicung@gmail.com Leave a comment\nYangon, Ahlone myo ne ah STA phu hna nih ralhrang bawi U Ne Win tupa Aye Ne Win le Kyaw Ne Win hna chungkhar Omni Focus Company I YBS mawtaw 2 cu bomh in tunii ah an puak hnawh I a pahnih in an hrawh piak tiah thei a si. A tang a link ah m/khitthitnews/videos/ hi video in zoh khawh a si. Zoh a duh mi hna nih mah a link hi hmeh piak law video na zoh khawh lai.\nThawng dang: Ayardaw Ah SAC Ralhrang Cu Bomb An Puah Hnawh Hna Caah Ralhrang (10) Nak Tam An Thih Pinah Tampi Nih Hliam An Tuar. Sagaing ramthen Ayardaw peng in nitlaklei sangum khua chungah kahdohnak a tuahtu SAC ralhrang ralkap hna cu bomb in an puah hnawh hna caah SAC ralhrang ralkap (10) nak tam an thi lai tiah Ayardaw peng chung thawngzamhnak lei nih cathanh an chuah tiah theih a si.\nKum 2022 January 13 zinglei sml 8:30 hrawngah Ayardaw peng chung Kyar Pin Hlah khua pawngah nawlngeihnak latu SAC ralhrang ralkap hna cu ARA nitlaklei sang ummi phu nih bomb in an puah hnawh hna tiah theih a si. January 9 thawk khan Ayardaw peng chungum nitlaklei sang khua chungah SAC ralhrang ralkap (50) tluk nih luhhnawhnak an tuah.\nNihin ah Ngaing San khua leikap ah an rak chuak lai tiah thawngpang kan theih caah a hlan khan tein kan rak kah khawhnak a si tiah ARA phu chungin Bo Pauh Sii nih People’s Spring sinah a chim. Bomb puah hnawh a tongtu SAC ralhrang ralkap cheukhat hna cu bomb nih puak viar in a puah chih hna caah a thimi hi (10) leng an si kho tiah ARA nih cathanh an chuah. Bomb puah ning hi a fak taktak caah hliam tuartu hi ralhrang (20) tluk an um kho hna i,\nA puahnak hmunah an kaltakmi ruak pawl cu nihin chun tiangah an rak laak kho hna lo tiah Ayardaw peng chung thawngzamhnak nih a langhter. Ruak (5) hna cu an rak laak rih lo tiah theih a si i, atu cu Kung Taa khua leiah an kal cang tiah Ayardaw peng chung kahdohnak tuahtu phu chungin tuanvo ngeitu pakhat nih a chim. SAC ralhrang ralkap hna cu Ayardaw peng chungum khua hna ahcun ni (4) chung bak i chawk hratin kawlhawlnak a tuahtu phu an si hna i,\nNihin Ngaing San khua in Kyar Pin Hlah khua leikap ah an kalnak lampi ah chimhrinnak ah kan rak kah hna tiah ARA nih a chim. January 12 zongah khan Ayardaw in nichuahlei Ta Ma Yu khua in Buesawtyi ruak a rak latu SAC ralhrang ralkap motor cu bomb in kan rak puah hnawh hna tikah SAC ralhrang ralkap le Buesawtyi phu chungin (7) an thi tiah ARA nih an langhter. crd- the federal times\nZualko: CNA Ralbawi Major Ngun Vung Nunnak A Liam


Hakha CDF sin ah hriamnam he CDM a tuah mi palek pahnih an um; laksawng Kyats sing 50 veve an pek hna! – The Cherry Par\nHakha CDF sin ah hriamnam he CDM a tuah mi palek pahnih an um; laksawng Kyats sing 50 veve an pek hna!\nMyanmar ram chung buainak le kahnak a chuah hnu CDF-Hakha sin ah hriamnam he Civil Disobedience Movement (CDM) a tuah mi palek minung pahnih an um i, hriamnam he CDM a tuah mi pahnih hna cu lawmman laksawng sing 50 veve an pek hna tiah CDF-Hakha sin in thawng kan theih.\nFebruary 1 ah Myanmar ram uknak Min Aung Hlaing le a minung hna nih hramhram in uknak an laak hnu CDF-Hakha sin ah ralkap le palek CDM a tuah mi minung 100 leeng an um cang i, hi chung ah minung pahnih nih hriamnam he CDM an tuah tiah kan theih.\nCDF-Hakha leikap zong nih 2021 September 16 ahkhan, CDM a tuah i Council zung lei he aa pehtlai mi thilri aa zaam pi kho mi poh tangka sing 50 siseh, tangka sing 100 siseh, pek si a si lai tiah cathanh an rak chuah bal.\n2021 September 16 i cathanh an chuah mi chung ah, “Ralkap lei in siseh, palek lei in siseh, zung lei in siseh CDM a tuah mi hna cu nan thutdirnak siseh, nan eidin lei siseh kan in rin dih hna lai. Meithal le meithal kuan aa ken mi poh tangka sing 50, Hriamnam ngan le a kuan pawl nan i ken khawh ahcun sing 100, Mizapi ta a si mi zung motor nan i zaam pi khawh ahcun sing 50,” kan in pek hna lai tiah aa tel.\n← Thawngtha Tuk; Palek Pakhat Meithal Zuun 2 He CDF – Hakha Sinah Aa Fon!\nSalai Van Lian Thang; 𝐂𝐡𝐢𝐧 𝐌𝐢𝐥𝐮: 𝐈𝐧𝐧-𝐳𝐮 𝐧𝐢𝐡 𝐋𝐨-𝐳𝐮 𝐏𝐚𝐰𝐧𝐜𝐡𝐮𝐚𝐡 𝐒𝐮𝐚𝐥 𝐋𝐚𝐢! →


Thil Thumh Caan A Tlawm Tuk Ruang Ah Hakha Thil Thumh Phu Harnak An Tong - THE CHINLAND POST\nThil Thumh Caan A Tlawm Tuk Ruang Ah Hakha Thil Thumh Phu Harnak An Tong\nSalai Cung Cung |2019 January 17| Sipin nih thilri thumh-khin caan ri an khiahpiakmi hna a tlawm tuk ruang ah Hakha Thilri Thumh-Khin Phu harnak an tong. Cu ruang ah January 15, Hakha zungkipfonh zung hmai ah cozah zungkai caan le tin caan dah ti lo paoh thilri thumh-khin khawhnak nawlpek ding in duhnak an langhter tiah kan theih.\n“Sipin nih thilri thumh-khin caan rikhiahpiakmi hi a tlawm tuk. Zing suimilam 6-8 tiang, zanlei suimilam 4-5 kar tiang, nikhat ah suimilam 4 chung lawng rian kan tuan khawh caah harnak tampi kan tong. Hakha cu a kih tuk caah zingka sml. 6:00 ah dawr hung rih lomi le zanlei sml. 5:00 hnu cun dawr a kharmi zong an um cang. Hakha ahhin nikhat ah motor 12 tluk an phan nain hiti thil thumh caan le riantuan caan a tlawm tuk ruang ah nikhat ah motor pakhat hmanh kan dih kho lo. Riantuan lo in kan um sawhsawh caan a tamtuk, chun karlak ah an it sawhsawh ko. Motor pakhat hi nithum kan rauh caan zong a um. Cu ruang ah rian kan tei lo tuk pin ah voidang nihlawh kan hmuh zat zong kan hmu kho ti lo” tiah Hakha Thilri Thumh-Khin Phu lutlai Pu Van Tin Hmung nih The Chinland Post ah a chim.\nThil thumh caan ri an khiahmi a tlawm tuk ruang ah caan karlak chung vialte riantuan lo in an um sawhsawh i voidang i nikhat ah ks. 10,000 an hmuh tawnmi kha atu cu ks. 3,500 in 5,000 kar lawng an hmuh khawh cang. January 15 chun i thilri a thumtu motor pahnih Sipin nih an tlaih hnu in zungkipfonh zung hmai ah suimilam 2 chung thil phor motor 200 tluk dirternak in Thilri Thumh-Khin phu nih duhnak an langhter. Cu tikah riantuantu hna nih a tha bik in kan in tawlrelpiak hna lai va tin cang uh an ti hna i an tin than tiah kan theih.\n“Dawr ngeitu hna zong nih thilri thumh kong ah minister sin le sipin sin ah an chimphuan ve a biapi tuk. Zung kai caan le tin caan te lawng ah hin thilri thumh i din u sihlaw aho ca paoh ah thiltha bik a si lai. Hiti duhnak kan langhtermi le kan chimphuanmi hi tuzarh chung kan hngah hna lai i zei ca hmanh a rat lo le an kan tawlrelpiak lo ahcun lampi ah thil thumh le thlak a um ti lai lo. Gate ah kan thumh dih lai i thil ngeitu nih anmahte in gate ah an rak i laak a hau cang lai. Motor mongtu zong nih thilri thumhnak i thilri a rawh sual cun tuanvo kan la lai lo an ti ve” tiah Pu Van Tin Hmung nih a biapeh ah a chim.\n“Thil thum phu in riantuantu hi sifak santlai lo lawngte kan si. Thil thumh caan a tlawm tuk ruang ah nikhat ah tlawmte lawng kan hmuh caah chungkhar khuasak tintuknak fakpi in a kan hnorsuan. Cucaah, rian kan teinak ding le nikhat ah ks. 10,000 tal kan hmuh khawhnak ding cozah lei nih a kan tawlrelpiak a herh” tiah Thil thumh riantuantu upa pakhat nih The Chinland Post ah a chim.\nHakha thil thumh riantuantu pawl hi an zapi minung 45 an si. Thilri thumh-khin caan tamdeuh chappiak ding in Hakha Thilri Thumh-khin Phu nih cozah sin ah voithum tiang ca an chiah cang nain nihin tiang an tawlrelpiak rih hna lo tiah theih a si. ++++\nPrevious Tukum Chungah Thantlang District Believers Church Biakinn Thar 6 Hunnak An Tuah Lai\nNext Tukum Chin Miphun Ni Ah Chin Ramkulh Hluttaw Zungthar Hunnak An Tuah Lai


Aung La N Sang Le De Ridder An I Tthuatnak Ding Caan Le Zohnak Pawl - TIMES OF CHIN NEWS\nAung La N Sang Le De Ridder An I Tthuatnak Ding Caan Le Zohnak Pawl\nPosted By: thawngthawng April 28, 2021\nAung La N Sang Le De Ridder cu a rauh hlan aa thuat cang ding an si. Mi tampi cu a caan kong kan buai tak tak. A mah Aung La N Sang zongnih a caan cu a rak langhter bal cang. Kawl ram caan in April 29. 7am ah asi lai. India in April 29. 6am. Washington, DC, USA in 8:30pm a si lai. A tanglei link ah khin zoh khawh a si lai.\nRelchap >>>> Chinram Chung AH A Ralchia Bak Mi Le Sawisel A Huam Bak Mi Hna:\nChin miphun hi kan pupa hna nih an i kawh ning ahcun,mi raltha,ral le sa hmai ah a zam bal lo mi miphun kan si tiin kan pupa hn anih an ikawh tawnnak bia le hla a si tawn i,mah an ikawh mi bia cu,Mindat,Kanpalet,Paletwa nih cun a tutiang hin an put khawh i an nih cu khawika an um hmanh ah a diklo ti an theih mi ahcun mi tlawm le tam kha an zoh lo,thih an ngamh i an tuah bak fawn.\nAsinain,Keimah ai ti ngai mi,Tidim,Falam,Halkha,Matupu pawl kan lungput belte cu,midang tuah cia mi doh le kalh le mah nih tuah mi lawng a tha a ti mi le mah karkalak hoih lawnglawng in bia chim a hmang mi le mah umnak lawng ngaikuang bang ka umnak lilian tiah a aukhuang mi kan si.\nChin mipi huap taktak thihnak le lohnak ding tiang ah hmai kan suang ngam taktak loh ti a fiang,a tuzong ah enghung tiah thawng cu a ngei bik kan si,a taktak belte ah a thawng a dai duam mi le a phu in van ti cang ahcun uico fawrh bang cakei ka hmanh a pur ding phun in i um ter i,mah nih kan ral a si i zuanhnawh i thih hnawh ning ti lungput ngeih hleng tung lo in zaam lawng a rian mi kan si.\nA tu kan unau mizoram ah a zaam a tambik hna hi,Tidim,Falam,Halkha,Matupi deuh lawngte kan si,zei tihmanh in Mah te nih ti rih lo mi hna,ralkap ah an kan hnuh sual lai ti menmen ruang hna ah a zam men mi,mah nih cun dahkaw,pasal kan phomh hna lai,kan tongh hna lai heh tiah kan hei au rih cuh,mah ti na ngamh kottung ah ziah hme zeitihmanh in an in tihlan ah na zaam ne kawn?\nKan hawi mindat hna cu forh an hau loh,an ral an theih tuk,cu e kha e tiin midang kha an sawisel hmasa loh,an ttuan ding an theih i an chim bantuk in an tuahttuan caah rallokap pawl ceilak an thah hna pinah an motor tiang an hrawh i mindat ah a lut ding rallokap motor tampi an kham khawh.\nKhah na ral a tthat ngai ko le na miphu le ram na dawt ngai ko ahcun,a tu ramchung ah a um mi mino pawl na peng le tlang khan rallokap pawl an luhnak kha rak kham hna law,rak phomh vecang hna ca,ziah midang kan bawmh duh ballo mi le an kong kan ceih i kan thangchiat lengmang mi hna cu,uico hna e kha e tiah mi kut in rul tleih kan itimh i,kan mah tu cu mizoram ahcun kan zaam diam ne,mah kei zei si lo mi pa bia nih kan dihlak kan lung kan fimter selaw zaam lawng rian lo in kan umnak hmun cio in kan ral cu doh cio cang hna usih tiah kan sawm hna. By Tinduh Thang\nFull Video: Ralkap Sakhan An Lak Lio Zohkhawh Asi Cang\nRalzaam Mi Caah CDM Doctor Nih Zoh Ding In Si-Khan An On\nZungrian Tuantu Pawl Cu Pension An Pe Duh Ti Hna Lo\nTuni Ah Fighter Jet(Vanlawng) In An Kah Hna Caah Hliamtuar Mi An Um\nSakhan An Lak Nak Ah Anung In Atlaih Mi Hna Le Hriamnam An Lak Mi


Trump nih:USA um mi dihlak caah’Thil thatuk a tuah hoi cang’Lawm um ko. – Lai Lungrawn Post\nTrump nih:USA um mi dihlak caah’Thil thatuk a tuah hoi cang’Lawm um ko.\nDecember 27, 2020 December 27, 2020 admin Hmuhning\nCongress nih $900 billion coronavirus bawmhnak bill cu kan hnu zarh ah an cohlan cang nain President Donald Trump nih an bill pass mi tha tein a zohfel hnu ah a lungtlin LO caah minsen a thu duh lo caah an itartahak.Republican nih $2000 tiangtiang pek hi an duh lem lo, zeicatiah US National leiba hi $27 trillion reng LO a si cang caah US citizen minung pakhat nih kan ngeihmi leiba hi $220000 renglo cio a si cang caah a si. Monday ah hin congress hruaitu hna meeting an tuah than lai i, Minung pakhat nih &1200 cio ngah ding in an lung an ihmu kho men tiah ruah a si.\nA rel rilo mi hna caah: US ram mipi hmai ah Joe Biden te pafa an mualpho taktak ko cang, zei tin US ram an zam ahau ko lai hi teh. Trump te pafa le Joe Biden te pafa hna an i dangnak nan theithiam ko lai. Joe Biden te pafa an mualpho bak ko hi teh. Joe Biden fapa Hunter Biden cu Ukrain le Chiana ram i business a tuahmi in a ngahmi phaisa cu tax pe loin a thlithup in US ah a luhpi tiah an zumh caah FBI nih an kherh hlai lio a si.\nLiberals Media pawl nih Trump pawl nih FBI a fial hna tiah an ruah. Asinain President Trump nih mah kongah zei ka tuahmi le tuah khawhmi a um lo” tiah a chim. Huntet Biden a pu pa zong tax kongah an tlaih i investigate an tuah lio a si.\nUS Food and Drug Administration’s Vaccines and Related Biological Products Advisory Committee nih tuchun ah Moderna’s company nih an serchuahmi coronavirus vaccine sii thar cu emergency caah hman ding in vote an thlak i an fehter cang. Cucaah US ahcun Covid-19 khamhnak sii Pfizer le Moderna tiah phun hnih kan ngei cang tinak a si. Mah si cu kum 18 in a cunglei caah hman a si lai.\nModerna nih minung 30000 ah hneksaknak an tuahmi ah a ziak lomi an um lo ti a si. Asinain Pfizer virus sii ahcun allergy a ngeimi pakhat chungah reaction a um tiah an chim. Asinain mah zong cu a dam colh than ti a si. A rauh hlan an US company thiamthiam Johnson Johnson nih an serchuah than lai. A donghnak bik hneksaknak an tuah lio si.\nA poi ko:USA pastor pa nih’Donald Trump sining a phuan dih cang hi.\nTrump caah:Sa thaw taktak ei can’A phan cang lai lawmpi cio ko hna u sih.


Pope Francis nih Bawinu Mary sin Thlacam Bawmh halnak a hruai lai. | Radio Veritas Asia\nPope Francis nih Bawinu Mary sin Thlacam Bawmh halnak a hruai lai.\nBawinu Mary sin thlacam bawmh halnak le chawnhkawh a fawi mi covid-19 zawtnak in luatkhawhnak hnga ding caah Pope Francis nih thlacam nak a hruai lai.\nMay 30 ni ah Pope Francis nih Vatican dum chung um Lourdes Bawinu Grotto in Pentecost puai hlan deuh te ah thlacam nak a hruai lai i cu ka hmun ah cun covid-19 zawtnak in a dam tthan cang mi hna zong tampi an i tel ve lai” tiah Vatican thawngzamh phu hna nih May 26 ni ah an chim.\n“Pope Francis nih Bawinu Mary ke hram ah harton nak vialte hna le mi hna i ngaihchiatnak hna, a bikin Covid-19 zawtnak ruangah vawlei cung khua zakip nih harnak an ton mi vialte kha ap in thlacam nak a tuah lai” tiah the Pontifical Council for Promoting New Evangelization phu lei nih an chim.\nCu thawngpang thanhnak ah cu: “Bawinu Mary thla dih ni a si bantukin, khat te lei in Coronavirus zawtnak a tong mi vialte hna hnemhnak ding caah siseh, a thianghlim mi kan Bawinu Mary nih himnak caah kan hal mi a kan theih piak hrimhrim ko lai” tiin an ti.\nPope Francis nih thlacam a hruai hna tikah doctor pakhat le nurse pakhat zong a pawngah an i tel ve lai. Cun covid-19 zawtnak in a dam tthan cang mi hna le cu zawtnak ruangah thihloh a tong mi tantak chungkhar hna zong an i tel ve hna lai.\n“Siinn lei zohkenh tu siangbawi hna, doctor hna, thawngzamh phu hna, volunteer hna le nau ngaih aa tim mi chungkhar hna zong an i tel hna lai bantukin, kam khat lei ah “thihnak tei in nunnak lam ruahchan nak langhternak a si” tiah Pontifical council lei nih an ti.\nVawlei cung um Bawinu Mary lungkua um nak hmun vialte hna zong nih tel cio a si lai i, Washington D.C um “The Basilica of the National Shrine of the Immaculate Conception” zong hlei ceh in an i tel ve lai.


Laimi Kan MPs hna le Social Media an hmanning boruak - THE CHINLAND POST\nLaimi Kan MPs hna le Social Media an hmanning boruak\nBiadomh: 2017 kum ah Naypyidaw ka phan i Chin MPs pawl ka leng dih hna. Thlanglei Chin ramkulh in MP pakhat he bia kan i ruah. Hluttaw an boruak, Chin MPs an dirhmun le an harnak tbk ka hal tikah a ka timi nih ka lung a ka tongh tuk. Atu ceo ah ka vun phuan.\n“Kum 70 cung aho minung paoh MPs an i cuh ahcun thim bak ti lo ding. Daw Aung Suu Kyi pakhat lawng aa tel lo. A dang vialte ka ti dih hna. An si kho bak ti lo. Zohkhenh, cehkenh le tlangtlak an hau i an ti khawhnak ri a tlawm cang. Suu Kyi pakhat lawng hi kum 70 cung ahcun mino bantuk in zeitik paoh ah a cawlcang kho i thazaang a ngeimi a si. Na ka zum lo cun MPs Ngun Hei va hal te” … tiah a rak ka ti.\nMP Pu Ngun Hei ka hal taktak tik ah ‘a ka nih i a lu a lei lo’. ‘A dik, a dik lo’ a ka ti lo nain keimah tein a chim duh mi a phi kaa chuak.\nSocial Media Umtuning\nNihin kan chan cu Social Media chan a si. Facebook, Twitter, Instagram, Snapchat, tbk in a phun an tam tuk. Minung pakhat le pakhat i pehtlaihnak caah siseh, zapi pehtlaihnak caah siseh biapi tuk in hmanmi an si hna. Social media hi mah le mah i cawisannak (promote) caah biapi ngaimi zong a si. Riantuanmi cawisannak, sipuazi faknak, zumhnak le dirpimi bu cawisannak tbk hrim ah biapi tuk in hman a si.\nAsinain a ruang dang in a hmangmi zong an tampi ve. I lawh cio cu a si dih lo.\nRamdang MPs, hruaitu le minthang hna tamdeuh cu Social Media an hmang. Social Media in an i cawisang. Mipi theihter an duhmi, an cawlcanghnak, an riantuannak le pumpak kong ah mipi uar deuhnak caah Social Media ahcun an i Post, an i tar. Thatnak tampi a chuahter. Khatlei ah hruaitu le upatmi nih mi thleidannak lungput he catial in an tarlangh tikah rem lonak le buainak a chuahter ve. Zeipaoh hi an tha dih tawn lo. A hmangtu cung ah aa hngat i, cu chung in thatnak le chiatnak hi a phichuak a umter tawn. Kawlram ah buainak tampi zong hi Social Media in thleidannak, huatnak ca thlah ruang ahhin aa thokmi a tam tuk tiah dothlattu tampi nih tial.\nKawlram MPs, Cozah le Social Media\nKawlram MPs dihlak in cun chim a har lai. Nain tam deuh cu Social Media an hmang tiah dothlatnak ah hmuh khawh a si. Daw Aung San Suu Kyi zong Social Media pumpak in a hmang lo nain Covid-19 a phak tikah a hman ve cang. “Covid-19 pulrai dohnak ah Social Media hman lo awk a tha lo. Pulrai kan dohmi teinak caah a lam pakhat a si caah ka hman,” tiah a Facebook ah a rak tial. Social Media in mizapi caah riantuan khawhnak lam a um ti kha a kan fianter.\nCun cozah Ministry dihlak, State Counsellor Office, President Office, Pyithu Hluttaw, Amyotha Hluttaw le Pyidaungsu Hluttaw hna nih Social Media an hmanning, thawng an thanhning, LIVE an thlahning zoh tikah Social Media hman thiam a herhnak le mipi pehtlaihnak an tuahmi thanhnak ah a thathnem zia a langhter.\nKan Lai MPs le Social Media\nHi bantuk Social Media chan ah kan Lai MPs pawl nih tah zeitindah an hman ve. An riantuannak, an cawlcanghnak zeitin an kan thanh ve. Cun Chinram kan cozah, Hluttaw nih tah zeitluk in a hman ve. Hihi dothlat awktlak ngai a si tiah ka ruah.\nKanmah Thantlang – Hakha (Laimi) MPs he aa naih bik mi vun char ahcun Sagaing ramthem in a tlingmi MP Ebenezer Siami le Chin MP chung in Mindat MP Nay Lin Aung hi a si. Social Media biatakte in an hmang i anmah pumpak kong pin ah an rian he aa pehtlai mi kha mipi theih ding ah an tar (post) tawn. Hluttaw ah bia an chimmi, chimding an i timhmi, hluttaw ah an cawlcanghnak, media, mipi le a dangdang he an i tongnak tbk .. vialte cu Social Media ah an langhter. Cu tikah Media le Facebook a hmangmi minung thinlung tampi a lak i, Daw Siami le MP Nay Lin Aung hi MP ah rian a tuan ngai mi in kan hmuh hna. A dang nakin an tuan a tlawm deuh kho men ko. Nain Social Media an hmannak nih mual tampi a ngeihter hna. Khatlei in Media pawl nih an riantuannak tial bikmi le mipi nih theih bikmi Chin MP ah an hun i chuah. MP ahcun a laar ngaimi ah an si kan ti lai cu.\nHi ti ka chim tikah Social Media a hmang lomi MPs cu rian an tuan lo tinak a si lo. Theih lo in a rak tuanmi tampi an um ve ko lai. Nain Social Media hmang ciocio ah “zeitin” an hman timi nih an thutdir ning tampi lak ah zeimawzat cu bia a kan chimh.\nHakha – Thantlang kan MPs hna\nChin ramkulh huap in ka cuanh kho lo. Hakha – Thantlang kan MPs hna – an dihlak Facebook cu an hmang dih. Thantlang in Pyithu Hluttaw Pi Ni Sui Lian, Amyotha Hluttaw Pu Bawi Khing, ramkulh Hluttaw Pu Van Thawng le Dr. Hmuh Thang zong Facebook an hmang.\nHakha in Pyithu Hluttaw Pu Joseph Hniar Uk, Amyotha Hluttaw Pu Ngun Hei le Salai Siangawr Vanhnin, ramkulh hluttaw in Pu Zo Bawi le Pu Sui Thio zong Facebook an hmang hna.\nHi kan MPs pawl an Facebook hmanning zoh tikah Kawlram hmundang i Social Media a hmangmi, ramdang Democracy ram i MP hna an hmanning he cun tam ngai aa dang.\nHmanning a phunphun\nSocial media kan hmanning le kan tinhning sullam aa lo cio lai lo. Buaktlak in a hmangmi nih:\nMipi le hawikom he petlaihnak bak ah kan hman. Cu tikah an Facebook in kanmah pumpak he aa pehtlaimi kha a phunphun in kan i tar. Kan i hawikom.\nCheukhat cu pumpak hawikomh nak pin ah kan fimnak, kan riantuannak, kan hngalh mi mipi phawt ve le midang caah si ve seh ti in kan hmang. Cun, mi nih ka zumhnak, ka pomnak hi cohlang hna seh ti duh ah ca kan tial, kan tar. Kan ruahnak zapi theihding ah kan karhter. Mipi caah thahnem santlai ding kan tuak.\nCheukhat cu MP si ruang ah, mipi caah riantuantu NGOs minung, biaknak hruaitu si ruang ah cu kan riantuannak cu mipi theihternak le thanhnak caah kan hman. Mipi nih kan riantuannak thei hna sehlaw kan tanpi hna seh, kan dirpi hna seh ti kan duh. Rian he aa pehtlai mi lawng kan tial i pumpak kong chim le tial kan hrial.\nCheukhat cu pumpak ca lawng bak ah an hman. Mah nih uarmi lawng i tar. Chungkhar kong le pumpak cawlcanghnak lawng i tar a si. Pumpak pin ah a lenglei hmuhning kha tuak a si lem lo.\nCheukhat cu thawngpang relnak le thil hngalh duhnak caah an hman. Zeihmanh zong kan i tar lo. Kan tial lo nain ca relnak kan hmang. Aruang cu tuchan cu Social Media ah kan pawngkam, vawleicung kong thawngpang a tling. Cucu hngalh kan i zuam i hngalhkauh chapnak caah kan i lak.\nA dang a ruang tampi a um lai nain a tlangpi in hi sining pali cung ah kan i hngat bik.\nNihin kan MPs pawl Facebook an hmanning zoh tikah a cunglei pali ah zei hmuitinh indah an hmanbik, mipi hruaitu le zohchunhthlak, kan thimmi hna an si tikah dothlat le ngiat hi an biapi ngaingai.\nCucu mipi nih kan thimmi Hluttaw MPs an Facebook pawl ka vun langhter. A hnu bik anmah nih an i tar cio mi ka langhter hna. Hluttaw MPs an Social Media ah an cawlcanghnak theih a duhmi zong nih zuldawi awk a ttha tiah khatlei in ka ruah fawn caah. (Chinchiah: Pu Sui Thio le Salai Siangawr Vanhnin belte, Facebook an i tarmi Privacy in an ichiah. Public an tuah lo caah Facebook Community Standard buar lo ding ah an Facebook lawng ka hun tar.)\nVawleicung fimthiamnak a thangcho! IT tiluan a ngan chin lengmang. Cu thanchonnak nih riantuanning, pehtlaihning zeimawzat thlen a herhnak tete zong a chuahpi. Ahohmanh nih IT hi hmailei ah hrial awk kan tha lai lo. Keimah pumpak in cun kan MPs hna nih an riantuannak, an thil tuahmi le cawlcanghnak hi mipi nih halchom si lo in a si khawhnak lam in kan theihter hna sehlaw a ttha tuk hnga ka ti. Mipi le MPs hi naihte in kan i kom i kan sining le hmuhtonmi kan i hrawm ahcun a dikmi thanchonak, thlennak le hngalhkaunak hi fekfuan deuh in kan chuahpi kho deuh lai tiah ruahchanhnak he.\nTheihternak: Hi cabia kong ah cattialtu pumpak nih tuanvo a ngei.\nPrevious Dr. Hmuh Thang thimnak aa cuh rih lai; NLD le Chin Party minung an i fiang rih lo\nNext Meithal kahnak in Paletwa peng ah Daw Hawi Khin, kum 76 a thi


Khuaruahar thawng:USA White House thu den ah’Laipa a va thu Trump a um lo karlak ah. – Lai Lungrawn Post\nKhuaruahar thawng:USA White House thu den ah’Laipa a va thu Trump a um lo karlak ah.\nA piangthar ngai mi Pu Trump night club a kal kar te , cun Bye Den nih luhnak inn ka a philh in room chungah a tlau lio te ah kan vawn thu ta ve’Mah kong he pehtlai in a tial tu le a kal tu hi Sui Ceu Ling asi laipa nih mah tiangtiang a tuah kho mi cu lawmpi awk a tlak bak.\nRelchap ko:Atutan US thimnak kong cu atutiang a buai huammi kan um rih ko. Keizong mah kongttial hi ngol ka tim cang nan hihnu voihnih thum hrawng cun tthialtthan ka tim ve. Harvard Bulletin ah Biakam hlun professor pa nih “Apocalypse Now” timi kong a ttialmi zong ka manh deuh tikah ka rak leh te lai ka ti, Trump le conservative khrihfa kong zong tlawmpal a telhchih. Laimi chung koko ahcun Biden le Trump a ttanhmi lak ahhin Trump a ttanhtu pawl nan biachim le nan holhrel hi a fak deuh i Khrihfa ziaza le lungput, le cawnpiaknak he zong a kaih bak lo/a kalh bak. Mah ruangah fawh Laimi tampi Trump a tanhmi pawl cu Muslim ralhrang he nan i lo kan ti tawnnak hna a si cu.\nBreaking News:USA Supreme Court nih Biachahnak a tuah cang 2020 December 15.


Thawngthar: KIA Hriamtlai Phu Le Kachin Mino Phu Nih KNO Tatmaha 108 Cu An Cohlang Lo, An Buai Kho Men – The Cherry Par\nJune 15, 2021 June 15, 2021 Cherry News\nKIA Hriamtlai Phu Le Kachin Mino Phu Nih KNO Tatmaha 108 Cu An Cohlang Lo, An Buai Kho Men\nKachin National Organization (KNO) cu Shan ramkulh, chaklei Mon Ko hmunram chungah Kachin National Tatmahdaw Tatmaha 108 an dirhnak kong cu June 12, 2021 ni ah cathanh an rak chuah kongah Kachin mino tampi nih duhlonak an langhter. Kachin ram pumpi dihlak aiawhtu Kachin Independence Organization/Kachin Independence Army (KIO/KIA) hriamtlai phu an um cang i, a dang hriamtlai phu a um thanmi cu kan cohlang kho lo, tiah Kachin mino pakhat nih The 74 Media sinah a chim.\nKachin ramkulh chungah hriamtlai phu pakhat an um ko cang, a dang hriamtlai phu um a herh ti lo, kan cohlang kho lo, tiah an duhlonak an chim. Aho si hmanhah miphun dawtnak le miphun le ram caah tuanvo kan ngeih dih ko. Asinain KNO hriamtlai phu tlawmpal cu an luan deuh ko. Hi bantuk hi kan duh lo. Hriamtlai phu dirh loin Organization pakhat bantuk an dirh ahcun a poi lo. Hriamtlai phu an dirh hnu cu KIA hriamtlai phu he i zuam colh bantuk a si cang.\nRamleng hrambunh Kachin National Organization (KNO) nih tatmaha thar pakhat an dirhmi cu KIA/KIO, Shan ramkulh chaklei ah Kachin Councellor phu le Shan ramkulh chaklei Kachin mino phu hna nih an cohlang lo, tiah thawngtheih a si. KNO hriamtlai phu le hruaitu pawl hna cu ramleng ah a ummi hna Kachin miphun an si i, Kachin miphun luatnak hmuhnak ding caah biatak tein le tha tein timhtuahnak kan ngeih, tiah an chim ko, nain chunmang lawng a si tiin Myitkyina mino pakhat nih a chim.\nKNO hriamtlai phu le hruaitu pawl hna cu ramleng ah hrambunh mi le a ummi an si i, tatmaha pakhat an dirh mi cathanh an rak chuah mi cu Kachin ramkulh chung a ummi mipi pawl dihlak, luatternak ding caah chanthar fimthiamnak lei tha tein timhtuahnak ngeihmi a si. Kachin mipi pakhat sinak le ruah tikah chunmang an chimh sawhsawh lawng a si, tiah a chim.\nFederal ram pumpi serchuah khawhnak ding caah tlangcung miphun dihlak he kut tlaih buin a kal cuahmah mi KIA/KIO hriamtlai hruainak tangah lawngah an um awk a si. Hmun dangdang ah a ummi minung 15 tlawmbik Kachin mino pawl cu KNO tatmaha 108 an dirhmi cungah ruahnak an hal hna tikah Kachin miphun dihlak nih an cohlang hna lo ti khawh an si.\nKNO nih tatmaha 108 hriamtlai phu an dirhmi cungah zoh rih an hau lai. Tatmaha 108 hriamtlai phu an dirhmi hi KNO nih Kachin ramkulh chung a ummi mipi dihlak covo le KIO le a dang kawikom te pawl nih an kal pi bantuk in aruang tein kan tuan ve ko lai, tiah an chim. Cu hlei ah ralhrang tapung pawl dohnak caah Kawlram chung mipi he kan dirh ti lai i, CRPH, NUG le Gen-Z hna zong KNO phu nih thazaang an pek ko hna, tiah thawngtheih a si. Kachin National Organization phu hi 1999 kum ah an rak dirh cangmi a si i, Chairman ah U Baw Wan La Raw a rak si.\n← Zeiruang Ah Ralhrang Hi An Sungh Lai?\nKIA Hriamtlai Phu Nih Ralhrang Ralkap 60 An Kir Lei Ah An Phomh Than Hna →\nCongratulations; Salai Peng Hlei Thang Nih Police Academy Indianapolis in Tlamtling tein a kan lim piak!


Na Ta A Hme Tuk Tiah A Tlangval Cu A Sawi Ruangah Thah A Tong! – Lungnem\nNa Ta A Hme Tuk Tiah A Tlangval Cu A Sawi Ruangah Thah A Tong!\nAugust 16, 2019 admin WORLD NEWS 0\nHi nu hi a kum in cun kum a si 29 a si i nuthlawi lengleh nungak thiam ngaimi a si. Fa 3 ngei cia a si i a pasal he an i tthen hnu in tlangval dang a ngeikami te a si. Tlangval pa kum 25 cu a lemsoi a lemsoi i ai uarter cu a si.\nNuthlawi cu biaka zong an thiam i an ngamh zonga sang caah an dawh pah lebang nawn ahcun nungak tampi nih an tluk hrimhrim an tluk hna loh.\nCu caah mah hi tlangval pa hi a mah nih a helh i a donghnak ah mah hi tlangval pa nih a uar. Cu ticun zan khat cu hi nu nih rak ka leng tiah a sawm i mah hi tlangval pa nih a va leng.\nSinain a ho ral veng awk a um lonak inn chungah an um tikah nupa sinak tuah duhnak ngei a tei colh hna. Cu ticun an sual tti colh i hi lioah hi mah hi nu nih a fa 3 cu an room ah a ihter diam cang hna.\nAn sual dih hnu ah wine an ding tti i bia an i ruah. Cu lioah na ta cu a rak hme ngai ka zumh ning nakin tiah hi nu nih a ti cu a si. Cu caah tlangval a si lio le ai zumh lio saling i na ta a hme tak si tiah soisel a tongmi cu ai fahsak tuk.\nWine a ri pah he a thin hang he ai fonh i hi nu cu a hrom a dih i a thah. Cu caah nu pawl, pa pawl nih an huat cemmi bia a si vemi na ta a hme tuk timi bia hi chim lo i zuam hram hna u sih.\nA Chuahkehnak A Miphun Pawl Ti Lian Harnak A Tongmi Bawmhnak A Pek Hna Lonak A Ruang A Chim


Cardi B Nih Amah le mah Bak in Avan I cheih Hoi Ko Hih!-(+video) – The Chin World News\nCardi B Nih Amah le mah Bak in Avan I cheih Hoi Ko Hih!-(+video)\nPosted By: admin July 9, 2019\nHlasak Le Rapper Thiam Cardi B Stage I A Cawlcangh Daan Hi Aluan Deuh Ko Rua (Video)\nVawlei cung ah hlasak le Rapper thiam Cardi B hi a thei lo mi kan tlawm lai. Anih hi nikum i Maroon 5 he “Girls Like You”timi an vun sak khawh khan a lar chin thluahmah. Mah hnu khan cun Cardi B hi show phunphun ah hin auh a tong peng cun Album thar tete zong a chuah kho peng.\nAluan nain midang bantuk in aluan ning hi tah cun ah cun anih cu zoh anuam deuh hme teh! Anih hi acaan ah ango sexy taktak mi asi i acaan ah cun anak sexy taktak mi asi fawn . Afans pawl hmai zongah fihnung thil atuah ngam mi hi cu apa kho taktak. Avideo hi tlingtein rak zoh ve hman!\nNain kan hnu i BET Experience lio i Stage ah a cawlcangh daan cu zoh tikah mipi ho cio nih lawmh loin thangchiat tu a tawng. Mah zaan i stage i a cawlcangh daan cu a luan kho taktak mipi zong nih a that nak lei an hmu kho bak loh. Dailymail tiang zong nih an vun tar. Vun zoh ve tuah uh a luan nan ti cio lai dah.\nBe the first to comment on "Cardi B Nih Amah le mah Bak in Avan I cheih Hoi Ko Hih!-(+video)"


Chin Ramkulh Chung Kalaymyo Ah A Sermi Phone Tower Pi Cu Ruahlo Ah Tek Nih A Tlak — Salai Ephraim Thawngpang\nChin Ramkulh Chung Kalaymyo Ah A Sermi Phone Tower Pi Cu Ruahlo Ah Tek Nih A Tlak\nLate update; Chin ramkulh chung a si mi Kalaymyo khua chungah an sermi (phone tower) tungpi cu Tek nih a tlak.hi phone tower tungpi hi Kalaymyo khua lai bak ah an chiah mi a si. Kalaymyo venglai an ti mi Baptist Biakinn hnu lei teah an phun mi a si.hi tibantuk in Tek nih a tlak hi July 2 zaanlei suimilam 4 hrawngah khan Tek nih a tlak hi a si tiah theih a si.\nCun, hi Tek nih a tlak nak ruangah hin phone tower pi he a pehtlai in battery zei maw zat cu an rawk i, wire hri zei maw zat hna zong a kang.asinain hliam a tuar mi cu a um hraw lo tiah theih a si.phone tower konghe pehtlai in t’uanvo neitu pawl hna nih lik-lak tiah pehzulh in rian cu an t’uan i a rawk mi le wire hri a kang mi vialte hna cu an tawl rel cuahmah lio tiah theih a si.\nJuly 2 in Lai tlang lei hmun zei maw zat hna ah cun van ruahti a tla ngai i leimin nak hmun tampi an um.a bik in Kalaymyo ram kulh chung ko ah hin vanruahti a tla tam tiah an chim.cun, hi tibantuk in Kalaymyo um phone tower Tek nih a tlak ah hin a pawngkam hrawng cu meici le a meikhu tampi a chuah caah lam neih um mi pawl hna nih meici pawl hna cu ti an rak toih manh i mei kangh nak ngaingai cu a chuak hraw lo tiah an chim.\nCun,phone tower Tek nih a tlak in mipi nih meici ti an toih dih hnu ah cun meiphalhtu mitat pawl cu hawi hnu ah an rak chuak, mitat pawl an rak chuah tik ah cun meikangh nak a chuak ding si sehlaw mei a kang dih manh ding khi a si cang tiah an chim.\nTagged Chin Ramkulh Chung Kalaymyo Ah A Sermi Phone Tower Pi Cu Ruahlo Ah Tek Nih A Tlak\nDr.Sui Hingz Nih Tuan Kil Nih Phaisa Sing 4130 A Ka Bat A Ti Mi Kongah Tuan Kil Biachim Rak Ngai Ve Hmanh +Video →\n← Mah Hi Lam Hi Teh Baptist Lam Maw A Si UPC Maw CJC Maw AG Lam Dah? Video


RCSS le SSPP,TNLA Pawl An Tawngcian Chin Lengmang Ko Cang Hih, ,Tu zing suimilam 8:00 AM hrawngah An I Kap than – Buanchukcho\nNihin May 26,zing suimilam 8:00 AM hrawngah Shan ramkulh,Namatu peng Mancian khua pawngah SSPP,TNLA i bawm in RCSS karah i kahnak a chuak tiah theih a si. Khuami pakhat nih” Mancian ah inn a kangmi sak than dingin kan kal,khua kan phan rih lo,i kahnak a chuak,Yeoo,Panlu,Mancian mah khua pawngah i kahnak a chuak” tiah a chim.\nHriamngan,hriamhme in an i kap nain khuachung hnorsuan mi a um lo tiah a chimchap. Hi hna i kahnak ruangah February thla in May 26 tiang Namatu,Tipaw,Coihmeh,Nawngcho pengah ralzaam thongruk leng an um cang. Crd: The Chin Post\nthawngpang dang relchap : Thit-umnak laksawng phoh mi in bomb a puak, Monu tel in minung 3 thi, 8 hliam


Breaking News:Chin ram ah meithel voi7 a puak inn zong a kangh dih – Lai Lungrawn Post\nBreaking News:Chin ram ah meithel voi7 a puak inn zong a kangh dih\nChin ramkulh Mindat (Bavuah Tit,ဘဝသစ္) caruk umnak lei khuavelnak ah meithal thawng voihra hrawng theih a si hnu ah minung umnak inn pakhat a kang,atu hi a kangh cuahmah lio a si Mindat mipi caah thlacam bawmh hna u sih a tuhi meithel kah thawng fak ngai in a um lio a si i mipi zong lung reithei taktak in an um lio te asi the chin post.\nThawngdang WHO Nih Covid 19 A Voihnihnak Hlathlai Ding Taluk Nih A Duh Lo Covid-19 hramthawknak kong he pehtlaih in WHO nih tukum hramthawk lei ah khan Taluk ram Wuhan thil hneksaknak hmun ah a tuah hnuah voi 2 nak kal dingin a ti mi cu Taluk nih a duh lo.\nHi kong pehtlaih in Taluk ngandamnak lei commission vuanci Zeng Yixin nih WHO thil tuah ning cu khuaruahhar a si tiin a chim.WHO zong nih Taluk nih bialehnak a kan tuah mi cu a langtlang lo tuk mi a si.\nTaluk nih covid-19 hi Wuhan lab in a chuak mi a si ti a pheh rih ko.WHO nih a herh rih mi tette pawl kan herh rih mi a um rih caah kal than kan k timh mi a si tiah an ti.Taluk nihcun covid zawtnak hi saram in a chuak mi a si.WHO nih hin Vawlei cung ramdang hna sin zong ah hlathlainak an tuah ve ding a si a ti ve.\nWuhan National Biosafety Laboratory ah rian a rak tuan bal mi Yuan Zhiming nih corona virus cu Taluk ram ah a um mi laboratory pahnih lakah pakhat sin in a chuak mi a si lai tiin a chim.Wuhan ah a voi 2 nak zohfelnak tuah ding hi kan hnu zarh chungah tuah mi a thli in ton biaruahnak ah WHO upa Tedros Adhanom Ghebreyesus nih a chuahpi mi a si The chin post.\nTuchun yangon thawngpang cu ngeichia taktak a siko kawlram mipi kan dih ko lai hita


World Paih Championship Committee Tawlrelnak In February 3 Ah Paih Phunli Zuamcawhnak An Tuah Lai – THE CHINLAND POST\nWorld Paih Championship Committee Tawlrelnak In February 3 Ah Paih Phunli Zuamcawhnak An Tuah Lai\nCity Hunter| 2018 January 24| World Paih Championship committee tawlrelnak in paih phunli zuamcawhnak cu February 3, Indianapolis ah tuahdingmi Chin Miphun Ni ah sunglawi ngai in an tuah lai tiah thawng kan theih.\nHi kong he pehtlai in World Paih Championship committee haotu Pu Ang Cung cu The Chinland Post nih pehtlaihnak kan tuah i atu bantuk in a chim.\n“A ralaimi February 3, Indianapolis ah tuahdingmi Chin Miphun Ni ahhin World Paih Championship committee tawlrelnak in Lai paih zuamcawhnak phunli kan tuah lai. Chin Miphun Ni tuahnak le Paih tuahnak tibantuk a zapi hmanding ah US$ 35,000 kan i chiah. Paih zuamcawhnak tuahding phunli hna cu; Zatlang Paih, pound 160 tang (middle weight) khing a ritmi paih, pound 160 cung (heavy weight) khing a ritmi paih le World Championship paih an si. Pound 160 tang le pound 160 cung khingrit aa paih dingmi hi minung 8 veve an si lai. World Championship tu cu Rung Lian Ceu le Tial Cung Thang an i pai lai” tiah Pu Ang Cung nih The Chinland Post ah a chim.\n“Zatlang paih hi minung pakhat ah tei ah $ 20, minung tambik a teitu cu $ 500 le trophy laksawng pek a si lai. Zatlang paih champion cu $ 2000 le champion taisawm laksawng pek a si lai. Pound 160 (middle weight) champion laksawng cu $ 3000 le champion taisawm pek a si lai. Pahnihnak cu $ 1000 le trophy pek a si lai. Pound 160 cung (heavy weight) champion laksawng cu $ 4000 le champion taisawm pek a si lai. Cu pin ah hi hnu paih tuah than tikah dengteo (direct) in World Paih Championship aa cuh kho colh lai. Pahnihnak laksawng cu $ 1000 le trophy pek a si lai. World Paih Championship laksawng cu $ 6000 le champion taisawm, pahnihnak cu $ 2000 le trophy pek a si lai. Hi Chin Miphun Ni caah hlasak thiam minung pathum zong sawm an si. Hlasaknak le Lai laam laamnak zong a um chih lai” tiah a biapeh ah a chimchap.\nPaih hi anmah US lei caan in February 3, chun suimilam 12:00 in zan suimilam 12:00 tiang an tuah lai. Zatlang paih hi chun suimilam 12:00 in zan suimilam 6:00 tiang an i paih lai. Cun zan suimilam 6:00 in 12:00 tiang pound 160 tang le pound 160 cung paih phunhnih pin ah World Paih Championship zuamcawh paih a si lai tiah kan theih.\nWorld Paih Championship cu 2017 kum in an dirh thawkmi a si. Minung paruk in committee an ser i an hruaitu bik haotu cu Pu Ang Cung (Hakha Khuahlun) a si. World Paih Championship a hmasa bik zuamcawhnak cu 2017 kum Indianapolis ah tuahmi Lai Tho (Chin Kumthar) ah an tuah. Hi lio ah Rung Lian Ceu nih champion a laak. Tutan, February 3 ah tuahtimhmi hi a voihnih World Paih Championship an tuah a si lai.\n“World Paih Championship nih aa hmuitinhmi suttung pathum cu; Lai Pa thawng vialte nih Lai Paih in pawcawmnak khim tiang laksawng an hmuh khawhnak ding, ramchung ramleng hmunkhatte ah Lai Paih i hrawmti le i paihti ding, a pathumnak cu Lai Paih hi Sea-game tiang luhpi ding hi an si” tiah Pu Ang Cung nih The Chinland Post ah a chim.\nPrevious Bungzung Ah Mirang Vawlei Sernak Seh-zung An Hun Lai\nNext Hluttaw Ah Media Luh A Phittu Hi Keimah Ka Si; Hluttaw Speaker Pu Zo Bawi


Federal Democracy Ram An Ser Tak Tak Lai Maw? – The Cherry Par\nFederal Democracy Ram An Ser Tak Tak Lai Maw?\nPR Phunglam hi an hman khawh cang hnga Maw? Vuanci le Reng Sang ah tlukruan nak in hma a lak tak tak lai maw? Federal in ka kal lai ati caah! Tlangcung mi Party TEINAK hmuh awk le Federal cu Ṭhen khawh silo caah PR Phunglam hi hman ding ah Cozah nih a tuah hmasat awk asi. Tlangcung Party hna TEINAK hmuh awk ah Donkhan tu tuah lo hi, Federal Democracy a duh tak tak mi cozah le Kawl Party hna i an hmaban rian le i hmaithlak bik ding mi a si hnga.\n2015 lio ah 58% Lawng teinak ahmuh ko nain Rian ah 80% i lak timi dirhhmuh hin cun Federal lamthluan ah an kal ti awk asi lai lo. 75% +1 in Phunghrampi Remding ah NLD nih Ṭhutdan a co khawh lo caah, Zeitindah Nationwide Reconciliation hi hmai a suan ter a herh bak mi asi fawn. 2015 lio bantukin 2008 Phung Hrampi kan remh lai ti ti loin, Phunghrampi suaisam Ṭhan ding ti lei kap ah a lak mi hi a tak in a tling khawh tak tak lai maw? (Federal kan phur hna lai an ti caah)\nNgunkhuai le ngunsawm tlukruan nak le Ramdang he pehtlaih nak nawl hi pine cu apek tak duh hna hnga maw? (Federal Mumal kan ngeih an ti caah). Media Zalon nak caah Pohma 501 (Ngin Suh Si le Naing Lut Lun) & Pohma 66(d) Ram thangchiat Upadi hi teh an thah sian hnga maw?\nJustice aum khawh nak hnga Rule Of Law tah a hlut chuak kho tak tak hnga maw? Dinfel nak in le mithmai zoh loin Biaceihnak le Biaceihtu bawi kan ngeih ve cang nak hnga, Biaceihbawi kha Tamada nih rian pek mi asi ti lo a herh fawn. Tamada le cozah Lutlai hna mit hmai zoh bak lo mi Biaceih Bawipa le Biaceih zung asi hrim hrim a herh fawn.\nMah le kan caa cio in Siang Inn ah cawn nak nawl an kan pe khawh tak tak lai maw? Kan sunsak mi kan Ni Sunlawi cam tuak ah cozah zung khar Ni ah a cohlan khawh hnga maw? Mah tein i peh chawm ding le comments ah tial ve ding ah kan sawm cio hna. Credit: Saya Rung Kaw\n← Malaysia Thonginn/ Camp Ah Hngakchia Hi Zat An Um Cu Zaangfah Tuk An Si.\nA Ralaimi Cozah Ah President Hi Tlangcung Mi A Si Kho →


Lomhnak hi Phaisa menin…\n„Mizeimaw nih Vawlei hi aning piin co sehlaw, a Nunnak sung ṭung sehlaw, zeital amiak hnga maw?\nCun a Nunnak cu zeital mawin acaw ṭhan kho hnga maw?\nCaw ṭhan kho hlah! [Mar 8: 36-37]\nAmerika i New York hi Inn sang pipi umnak Khua asi. Hi Khua hin Vawlei cung Inn sang bikmi (1954 tiangah) zong aum i a minah Empire State Building an ti. Asan pe 1250 (381m) asi i a chungah hin dot 102 aum i Minung 25,000 an um kho. Cu tluk dengmangin a sangmi Inn khat zong aum i cucu Times Building an ti i News tuahtu pawlhna Rian ṭuannak asi. Hi Times Building sangpi chungah hin News Papers ṭialtu Ogden timi Pa cu Rian aṭuan. Ral lioah Kum 4 chung Pacific Rili leiah ava ṭuan. Hawaii Tikulh le Guam Tikukh zongah khan ava um i New York cu angai ngai tawn. Atu cu New York cun aum ṭhan cang. Rian le aṭha, a Nihlawh le atam, zeihmanh Lomhnak hmuhnak dingah a Dawntu ding aum lo.\nAmerika chung Thluachuahnak le Nomhnak le Thadamnak vialte cu an ta asi ko. vawlei cung i khuazeihmanh hi Hmun tlukin nomh le hnangamnak a hmuhnak ding Hmun aum ti lo. Sihmansehlaw a Khuaruah a harngai ngaimi cu kha Inn chung i a Ṭuanmi kha a zohhna tikah an ilawm lo i an phun, an zai, an Thin ahung, an isi, an imawhchiat i pakhat le pakhat an icongoihhna kha ahmuh.\nPathian nih Thluachuahnak tam piin apek mihna kha an zoh philh i a Nomhnak le Hnangamnak aum bik tiin an ruah nakah hin arak um lo ziar tawn ko tikha a Lung ahung pem. Lam cung Mawṭawka awnmi Thawng le mi Thawri cu a Khan chungah cun ahung lut pah. Cu lakah cun hehti i Seh caṭial mihna an caṭial Thawngle an iceihmi Thawng le Telefon onh Thawng cu ahun icawh. Hibantuk buai curin an um lioah hin mizeihmanh i an va ruah manh lomi cu „Lomhnak timi hi Tangka ngeih le thil ngeih lawng nihin a chuahpi lo“ tihi asi, tikha fiang chin lemangin ahun hngalh. Ogden nicun a zohhna lemang tikah a Lung chungin ahung chuakmi cu, hihna nihin Bawipa Jesuh nih arak chimmi Bia, mi nihin Vawlei pumpi hi co hmanh sehlaw a Nunnak asungh ṭungah cun a caah zeihmanh a ṭhahnem lo, timi kha hngalhna sehlaw cu, an ilomh lonak le an Ingpuannak, pakhat le pakhat an icongoihnak hi alo ko hnga tihi asi.\nLomhnak timi hi leng leiin thil ruang lawngah hin arak si kho bal lo i chung leiin kan sining taktak ruangah hin asi deuh ati. Cucacun Ogden nih ka Rian hrim hrimah asi tiah ahun iruah mi cu, an chung leiin sining ruang lawngah Lung lomhnak an hmu lai ti hngalhter kha asi. Cucacun a Cafung alak i News Papers chungah cun hitin aṭial;\n„Atu lio tlukin mi nih zeitin dah Lomhnak kan hmuh khawh hnga tiin an kawl Caan hi aum baltheng lo. Lomhnak hmuh khawh nakhnga tiin an Inn ṭhatter an izuam, Tangka tam deuh hmuh an izuam, Tangka tam deuh hmu ṭungin zeitin dah an Rian awl deuh nakhnga ti Lam kawl mihna an si.\nSihmansehlaw Lomhnak cu an dawi deuh paoh le chuncha bangin a ithawn deuh lemang ve. Cucacun a Lam kawl an ipalh ko rua! A ngaingai ticun Lomhnak hi afawi tuk caah an hmuh lo asi rua! A Hmuhnak ding Lam hi Kutdong zat hmanh asi rua lo. Cu Lam cu hihi asi ko; Lomhnak hi chung leiin ahung chuakmi asi i fek tein a umnak Hmun cu nuning Ziaza ṭhain nun le chia le ṭha Thleidannak a thiangin nun hi asi. Kan palh mihna a tampi ko lai,\nsihmansehlaw chia le ṭha Thleidannak nih sual a kan phawt le phawt lo a biapi ngai ngaimi asi i cu nicun sual a kan phawt peng buin Lomhnak taktak cu aum kho hrihrim lo.\nBiaknak hi aherh ko, sihmansehlaw Biaknak zong hi kan chia le ṭha Thleidannak anun i a Nunhtu asi lo sicun a ṭhahnem tuk lo.\nLomhnak i a Ral ngan bikmi cum ah Zawn lawng iruahnak hi asi i midang va lomhter lawngah hin mah zong ilomh khawh asi ve. Cucacun midang kan lomhter khawhhna lioah kan ilomh nakin Lomhnak ngan deuh aum ti lo. Lomhnak hi Phaisa menin rak cawk khawh asi lo, an ipehtlaihnak hi cu a hmete lawng arak si.\nLomhnak hmu mihna kong a hngalhmi tampi lakah hin Amerika Parliament i Pastor arak ṭuanmi William Ellery Channing kong hi zohchunh awk tlakin an ruahmi asi. Cupa nicun kan hmuhmi kha atlawm a tamah hmuhmi ning zat khan nung usih, nuam tukin nun nakin a idawh tawkin nun kha kawl deuhhna usih, Hnipuan man fakfak nakin aṭha tawk kha duh deuhhna usih, fak piin hngalh izuam usih, dai tein khuaruah izuam usih, nem tein Bia chim usih, thuh phenhmi zeihmanh ngei loin rianṭuan usih, Arfi kan zohhna tikah zei Bia dah an chim tikha ngaihna usih, vate nih Hla an sak tikah kan Hna chi usih, Ngakchia le Upa chimmi Biasuallam hngalh khawh izuam usih, midang in khawh kha izuam usih, Rian kha ralṭha ngaiin ṭuan usih, Caan ṭha kha lungsauin hngak usih, inamhnaw hlah usih, atawi nakin thil sawsawhte hin Thlarau nih a kan hruainak Aw theih le Kut hmuh izuam usih,“ ati.\nMining nihin kan rak herh tawnmi cu thil sining taktak ichimh hi asi. Mah Zawn lawng a iruat i zeihmanh asiang lo mihna hi angei deuh le a inuam deuhhna an lo tawn. Sihmansehlaw khikhi cu Caan tawite ca lawng arak si tawn. A hman taktakmi le saupi nguhmi le Lomhnak taktak arak simi hicu, mah Zawn lawng ruah loin mi Zawn arak ruat i mah Lomhnak lawng kawl loin mi Lomhnak arak kawl mihna ṭheo nih hin an rak hmuh, zeicaticun mah ca lawngin rak ilomh khawh asi lo, ilomh pitu rak ngeih lawng lawngah arak tlingmi asi.\nLomhnak chung thil umtuning cu hi bantukin asi caah hin mi Zawn va ruahhna hi voikhat voihnih cu sunghhna alo tawn, ngaihchiat nakhna sitawn hmansehlaw Caan asau i a Zia ahung langh tikah cun a Sining ṭhiam ṭhiamin ahung lang ko. Jesuh nih a Nunnak asiang mihna nicun a Nunnak kha ahmuh lai a timi hi Kum 2000 fai chung hmanh asi cang i asi lo a Titu an tam ko nain a Sinak cu mizeihmanh al khawh lo asi zungzal ko.\nTangka tampi ngeihhna ahin kan ilawm rua lai tiah Tangka ngei lomi pawlhna nihin kan ruah tawn. Sinain Tangka ngeipawl nicun ngeih lawngin Lomhnak atlin khawh loning hoihna cu an langhter ko.\nCun Henrik Ibsen timi Pa nicun, „Tangka nicun a Hawng lawng acawk khawh, a Muru acaw kho lo, Rawl cu a in cawnpiak khawh, sihmansehlaw Rawl duhnak cu a in cawkpiak kho lo, Si cu a in cawnpiak khawh, sihmansehlaw Damnak cu a in cawnpiak kho lo, Theihhngalhnak cu a in pek khawh, sihmansehlaw Hawikom taktak cu a in pe kho lo, Rian ṭuan piaktu Sinum cu a in hlanpiak khawh, sihmansehlaw zumh awk tlak sinak cu a in cawkpiak kho lo, Nomhnak cu a in pek khawh, sihmansehlaw Daihnak le Lomhnak cu a in pe kho lo,“ arak ti.\nCun Edward Bok zong nih hiti hin arak ti fawn, „Minung hi Changreu lawngin kan nung kho lo. Phaisa hun ingeih luaimaihna, Nawl ngeihnak tampi hun ngeihhna hi kan nun nakah hin a biapi bikmi an si lo. Nunnak timi hi, hi thilhna pinah ahin asi hi thil a tlolhmi nicun Nunnak chungin a biapi bikmi atlolh, cucu midang ca ṭhathnem asi,“ ati.


Justin Bieber nih Tom Cruise cu UFC zuamnak ah i vuak dingin Challenge a tuah – LAICOMM\nJustin Bieber nih Tom Cruise cu UFC zuamnak ah i vuak dingin Challenge a tuah\nA luancia Sunday ni lio ah vawlei cung hlasak minthang Justin Bieber nih amah i Twitter account ah Tom Cruise he UFC zuamnak ah i vuak ding in challenge a tuah tiah theih a si. Kum 25 a si mi JB nih kum 56 a si cang mi actor minthang Tom Cruise cu tubantuk challenge a tuah mi cu mipi lung a hlauh khun ko. JB zong a lung a tho tuk tiah theih a si.\nAmah nih a hman mi Twitter account ah challeng a tuah nak post zong mipi hmuh dingin a rak langhter. Mah a post mi cu UFC star feather weighte le lightweight champion pakhat a simi Conor Mc Gregor nih presenter kan tuan piak hna lai tiah thawng a rak thanh ve. Mc nih a langhter mi post cu mipi lei nih share tamtuk an rak tuah tiah theih a si.\nTubantuk in challenge tuah a tongmi Tom Cruise nih cun lehrulhnak a tuah rih lo.\nAn pahnih i zuam tak hna seh law ho nih dah a tei lai tiah nan ruah cio. Mc Gregor nih a post mi ah Tom Cruise nih movie a thlak mi bantuk chungin a thua kho lai maw tiah a tial. Tom Cruise cu a luancia kum lio i Mission Impossible 6 movie a thlak nak ah fak ngai in a ke a khawng tiah theih a si. JB le Tom Cruise cu an i vua tak te lai maw ti cu mipi lung a kan hlauh khun ko.\nRef:Daily Mail Celebrity


FALAM THILCANG CU A POI TAKTAK KHI A SI KO, NINGZAK NGAI ZONG A SI – The Chinlung Post\nFALAM THILCANG CU A POI TAKTAK KHI A SI KO, NINGZAK NGAI ZONG A SI\nFalam thilcang cu apoi hringhran ko. CDM atuahmi chungah ralhrang kawlralkap lei ah akirmi an tam chin lengmang cang ti asi. CDM atuahmi chungah tthenkhat cu CDM tuah tiloin ralkap ralhrang lei ah an kir cuahmah cang ti asi. Tutiang ah CDM atuahmi chungin ralkap lei ah a kirmi hi Sizung rianttuantu le cachimtu saya/mah an tam tiah an langhter.\nCDM chuahtak in ralkap kuttang ah alut tthanmi hna konghe pehtlaiin Falam mino pakhat nih a chimmi cu lungdong taktak a si i, ningzak ngai zong a si. Nunnak thaap in dothlennak ah nunnak aliammi mino an um lio ah, mihremtu, mithattu ralhrang ralkap hruainak tangi rianttuan dingin alut tthanmi Falam peng an tam. Abik in sizung rianttuantu le cachimtu pawl an tam. CDM chuahtak in sizung rianttuan minung 20 an reng ti lo i, cachimtu zong minung 20 hrawng an si. Atangah tlingtein vun relchih.\nRalkap ukhruainak hnukthlak dingih hmanfung ṭhabik pakhat a simi CDM cangvaihnak cu rampi huap cozah hnaṭuan tamzetin mah pumcawmnak hnaṭuan thaap rori`n an tel ih Falam khuapi khalah CDM ih teltu cozah hnaṭuan an tamzet.Nan, March thlalai hrawng ah CDM cangvaihnak bansan in ralkap ukhruainak tang ih hnaṭuan sal an tam tiah thuthang kan dong.\nTuhrih tiangih thuthang kan dong vek a si le CDM bansantu ah Siizung hnaṭuan le Tlawng saya/mah an tam tiah theih a si.CDM bansantu pawl i thuthawn pehpar in Falam mino pakhat cun “beidongza rori a si ih zahthlah zet khal a si. Nunnak tiang thaap in Dothlennak ih nunnak liamtu mino an um lai ah inhrem, inthat rerotu ralkap ukhruainak hnaui ih hnaṭuan lutsaltu Falam peng ah an tam.\nAbikin siizung lam ih hnaṭuan le Tlawng saya/mah an tam. CDM bansantu Siizung hnaṭuan mipum 20 an luan ih Tlawng saya/mah khal mipum 20 kiangkap an si. Tlawng saya/mah pawl cu an sinak khaisoding ti a si ruangah ralkap pawl ih thleemnak hnuai ah an lut mei. Cukhalcu Tlawnginn uniform khal hruh ngam loin pangai thuamhnaw hruk in a thu thiar in an cangvai mi a si.\nHipawlhi online lam khalah kan pholang zo ih CDM bansan in ralkap ukhruainak hnuai ih hnaṭuan lutsaltu dang an um khalle zo pawl an si timi kan pholang hrih bet ding” a ti.Leitlun san thuanthu kan zoh a si le CDM cangvaihnak hin hriamhrei rinsan ih hngalpuar ralkap ukhruainak neh a theih timi kan hmu thei ruangah kan ram khalah ralkap ukhruainak hlonhlo dingih hmanfung ṭhabik pakhat a si mi Civil Disobedience Movement hi bansan loin tumtahnak tumpi thawn ṭanla hrih cio uh si. Credit: FOM\nThawngttha: Nihin (03/19/2021) ah Indianapolis khua i a ummi Mimi Restaurant ngeitu Pu Thawng Mang le a chungkhar sinin $5,000 siseh, IU Bloomington i Sushui dawr ngeitu Pu Thang Khar le a chungkhar sinin $4,000 siseh Emergency National Security Funds (ENSF) caah an rak pek rih. An cung ah kan ni lawm hringhran.Indianapolis khua ah kan miphun chung in Restaurant le Business ngan ngan a ngei mi tampi an um i, anmah belte cu kan leng kho rih hna lo.\nAn sin zong in kan miphun a himnak ca i Emergency thil a si caah tam pi ruahchannak kan ngei hna. Vawlei cung kaakip a um mi kan miphun hawi le dang zong nih kan ram ca i, nan siaherhnak a kaa kip ah nan rak langhternak thawngpang kan rak theih i kan ni lawm. Burma ram ah a um mi miphun lak ah, Kawl le Miphun dang pawl nih santlai lo bik Chin miphun tiah an rak kan ti tawn mi kha tutan hrimhrim ah hin zeitluk in dah Chin miphun kan lung aa rual i, kan miphun kan dawt ti mi langh ter chin chin hna uh sih. Credit: Daneil Sakhong.


Tu Tan Myanmar Idol Cu ESTHER Nih Winner Hmu Dingah Ai Tlak Bik A Ruang Cu – FIAKFAIROCK\nTu Tan Myanmar Idol Cu ESTHER Nih Winner Hmu Dingah Ai Tlak Bik A Ruang Cu\nZeidang ruangah silo in a thiamtuk mi Esther hlasak thapek ah a si. Laimi caah cun lung a hmui khun ko tuzan tuzarh cu ee. Esther hlasak mi he pehtlai in a that le that lo, a thiam le thiam lo cu kan mahnak in Judge hna nih an theih deuh tuk. An dir dih hmanh silo in Phyo Phyo Kyaw Thein le bang cu i sum kho lo in hmai ah a chuak i Esther ava kuh thup ko.\nComment an pek mi hna le bang hna cu a tha kho tuk. U Latt le bang cu a thutdang thawh tak in Esther cu comment apek mi kan zoh tik ah cun lung a hmui khun ko. Zei kan ti ngha kan laimi chungin mah bantuk hlasak thiam muidawh kan ngeih hi cu Pathian thluachuah a silo ti zong ah a si hrim hrim mi asi.


CNF Biachimnak Nawl A Ngeitu Salai Htet Ni Biahalnak - News and Media\n“SAC nih sawmnak ruangah kan lung a buai ding a si lo, kan dirhmun a feh hau tiah chim ka duh. The Chinland Post | 2022 May 3 – SAC hruaitu General Min Aung Hlaing nih tlangcung hriamtlai phu he tonnak ngeiding in April 22 a biachimnak ah sawmnak a tuah chih. Cu kong he pehtlai in Chin National Front (CNF) a dirhmun zeidah a lawh timi he pehtlai in CNF biachimnak nawl a ngeitu Salai Htet Ni biahalnak a si.\nCNF biachimnak nawl a ngeitu Salai Htet Ni le Khonumthung Burmese biaruahnak The Chinland Post nih Laica in leh chinmi a si. Q – Hramhram in uknak a laktu General Min Aung Hliang nih tlangcung hriamtlai phu pawl he tonnak ngeiding in an sawmnak hna cungah CNF dirhmun zeidah a si?\nA – A hmasa bik ah, Myanmar ram buainak hi SAC le tlangcung hriamtlai phu hna karlak lawngah a cangmi buainak a si lo. SAC le Ethnic Armed Organizations (EAOs) lawng in tawlrel khawhmi buainak a si ti lo. SAC nih a thokmi buainak hi mipi le SAC karlak buainak a si cang. Mipi zapi kan i telmi ‘Mipi’ le SAC karlak ah a cangmi a si. CNF nih sawmhnak cungah zeibantuk biaruahnak hmanh kan tuah rih lo.\nQ – General Min Aung Hliang nih zeibantuk ruahchannak in dah tlangcung hriamtlai phu pawl hi an sawm hna tiah na ruah? A – Ramdang lei hmuhnak ah ramkhel lei ti khawh deuh nak hmuh a duh lawng si loin 2023 thimnak caah mipi hriamtlai phu pawl hrawh dih in daihnak a len khawhnak hnga tiah aa ruahchanmi zong a si ko lai.\nQ – General Min Aung Hliang nih tlangcung hriamtlai phu pawl keimah pumpak in ka ton hna lai, cun State Administration Council chungtel pawl zong he tonnak a um lai tiah a rak chim. Zeibantuk a phichuak dah na ruahchan? A – A mah pumpak in ton, State Administration Council phu pawl he ton zong aa hlei lo. A khat dihmi a si ko. Kan duhmi kan ngah kho lai maw ti kan chim a si ahcun, tonnak a um hlan ah ram pumpi khoika hmunhma hmanh hrelh loin kahdaihnak um seh tiah kan hal ahcun SAC nih a cohlang lai maw? Cucaah ruahchanawk zeihmanh a um lo.\nQ – Tonnak a kai duhmi tlangcung hriamtlai phu hruaitu chung in minung pahnih cu May 9 ah a hnubik thawngthanhding tiah SAC hruaitu nih a chim. CNF nih tah tonnak kaiding in min cazin pek nan i tim maw? A – Hi kong he pehtlai in biaruahnak kan tuah lo. Kan tuah rih lo.\nQ – A dangdang chim chap na duhmi a um maw? A – A tubantuk sawmnak kong he pehtlai in tlangcung hriamtlai phu si hna seh, mipi hriamtlai phu si hna seh, hramhram uknak hrawh cikcek ding cu kan i tinhmi a si ko caah mipi le a dangdang phu hna nih lungawṭawm ding zeihmanh a um lo. Kan zulhmi lam cungin i ṭhencheu lo le lungrual tein kan kalṭi a hau, SAC sawmnak ruangah kan lung a buaiding a si lo, kan dirhmun a feh hau tiah chim ka duh Crd – TCLP\nTedim Peng Laitui Khuami Pakhat Bomb Lamhsual Ruang Ah A Thi


Dana White : Conor McGregor Vs Khabib Nurmagomedov II. – Thechinlungnews\nDana White : Conor McGregor Vs Khabib Nurmagomedov II.\nUFC President Dana White nih a chim ning ahcun Russion UFC fighter Khabib nih Justin Gaethje a tei ahcun, Conor McGregor he an i tawng than lai tiah a chim, UFC fighter minthang Conor McGregor le Khabib Nurmagomedov cu kan hnu kum ah khan an i tthua cang i Khabib nih submission in a rak tei.\nKhabib hi kan hngalh bang UFC aa ttuapi mi paoh nih an tei kho ballo mi a si, UFC ah voi 28 aa thua i voikhathmanh a sung bal rih lo mi 28-0 a si, Conor a rak tei hnu ahkhan Cornor nih rematch ding in a duh tuk ko nain UFC President Dana White nih chance a pe ti lo.\nUFC President Dana White nih a chim mi cu A tu hi a ralai mi OCtober thla 25 ah Khabib le Justin Gaethje an i tthua lai i Khabib nih a tei ahcun Khabib vs Conor II hi a phan te lai tiah a thanh, an nih Pahnih an hi vawlei cung MMA fans hna nih i tawng than hna seh tiah an duh bik mi hna an si tiah The Sun News nih a langter. An nih pahnih hi i tawng tthan hna sehlaw nang a ho dah na zumh deuh.\nBe the first to comment on "Dana White : Conor McGregor Vs Khabib Nurmagomedov II."


Pathian nih Bawi Zisuh Khrih le US ram a hman ning hna – The Cherry Par\nPathian nih Bawi Zisuh Khrih le US ram a hman ning hna\nCuve bantuk in US ram hi Pathian nih vawlei cung ramkip le miphun kip caah a sermi ram a si. Cucu missionary tambik a thlahtu a sinak le ram sifak kip a bawmhnak hna le ram buaimi vialte a remh dih hna nak nih a langhter dih ko. Chim duhmi cu US ram hi Pathian nih Khrihfa mi ca lawngah a sermi a silo, thlua a chuahmi a silo I a hmanmi a si lo. Na pom lo ahcun US cozah thiltuahmi vialte khi zoh law na fiang ko lai. Musalim ram, Buddhist ram le Khrihfa ram tampi a buaimi vialte tamtuk a remh hna/a daihter khawh hna. Musalim ram, Buddhist ram, le Khrihfa ram tampi le miphun kip nih harnak, rawhralnak, sunghzatlaknak an tong caan ah hehtiah a lamkip in a bawmh hna. Ram sifak tamtuk a bawmh hna. Khrihfa ram le khrihfa a simi miphun lawng a bawm hna lo. Kokek rawhralnak (natural disaster) an tong caan ah a bawmh dih hna, thleidannak um lo tein. President hlun Bush zongnih a rak chimmi cu US cozah hi nan sualtuk nan kan ti nan vawlei cung ram vialte lakah khoika ram dah tlawng na duh bik tiah in hal hna u sih law US ram tlawng nan ti dih ko lai a rakti bel. A nolh rihmi cu ramkip nih harnak le buainak a phunphun nan tong caanah Washington DC lengmang bawmh nan rak hal I nan rak chawnh a ti. Mosco (Russia ram khualipi bik) le Beijing (Tuluk ram khualipi bik) bawmh nan hal bel hna lo a rak ti. A hman tuk. Pathian nih vawlei cung ramkip le miphun kip caah a sermi, thlua a chuahmi, a hmanmi US ram cu Khrihfa mi nih kanmah kuttangah chiah kan duh I kanmah nih duhpoh in uk le tuah kan duh. Kanmah calawng ah hman kan duh. Pathian nih mizapi caah a sermi le a dirhmi a si kan I fiang lo. Khrihfa kan tambik ruangah mah lungput cu kan neihnak zong a si ve ko lai. Asinan atu cu rangtuk in Khrihfa milu an zor. Pew Research nih hlathlainak an tuahmi kan zoh tik ah zatuak 70 hrawng lawng Khrihfa kan si. Biaknak a nei lomi pawl rangtuk in an karh tuk. Mah pawl hna khi Khrihfa nih hehtiah khamhnak thawngttha kan va chimh hna ding a si. Missionary kan va thlah hnawh hna ding a si. Laimi US ummi zongnih mah cu kan tuah awk asi. US ram cu Pathian nih vawlei pi le ramkip le miphun kip vialte caah a sermi a si I thlua a chuahmi a si, a hmangmi a si. Refugee zong musalim, Hindu, biaknak dangdang, biaknak nei lo, le Buddhist zong tampi a lak hna. Khrihfa refugee lawng a la hna lo. Mah zong hi kan I fiang awk a si.\nAluancia kum 20 lioah keizong US ram kongah khua fak ngai in ka rak ruat bal ve. US ram hi ziah thla ramkip a buaimi kongah hin a va I thlak lengmang hnga, ziah thla ramkip cungah hin nawlneih a duh hnga ka ti ttheu. Ahohmanh nih le nawl an pe fawn lo I an fial fawn lo ka ti tawn. Ramkip buainak ah a va I sawhkalh peng. Mah vialte cu tuak tik le zohtik ah Pathian nih a tthawngbik le a rumbik a si ruangah a hmanmi a si ko ti ka fiang. Ram tampi buainak a daihter hna I ram tampi sifahnak in a luatter hna I ram tampi uknak ttha lo kuttang in a luatter hna/a chanh hna. US ram cu Pathian nih Khrihfa ca lawngah a hmanmi a si lo, vawlei miphun kip caah a sermi ram a si. Cubantuk in US cozah phunghrampi zong mi zapi ca a ttha ding in an ser ko lai. Khrihfa calawng in an ser lai lo. Bawi Zisuh zong Pathian nih Isarel miphun calawng ah a van thlahmi a silo, vawlei miphun kip caah a van thlahmi a si. Cucu amah Bawi Zisuh nih fiang tein a chim ko “Mi Fapa hmanh hi, rian ṭuanpiakmi si awkah ka rat ṭung lo, midang rian ṭuanpiaktu si awk le mi tampi tlanhnak ding ca i ka nunnak pek awkah pei ka rat cu, tiah a ti hna” (Marka 10:45). A tak te ti ahcun kanmah Khrihfami hi fawh vawlei miphun kip le ram kip caah kan I hman awk a si I daihnak, dinnak, le remnak a sertu ding lehlam kan si ve cu. Vawlei pi nih harnak, din lonak, buainak le sifahnak le I thleidannak a phun2 a tonmi hi kan I hrawm ve I kan doh I kan hrawh ding lehlam tuk a si. Cucu Pathian nih a kan duhpiakmi a si I a kan tinhpiakmi zong a si fawn I a kan fialmi zong a si fawn.\nTheihawk: Bawi Zisuh Khrih le US ram hi pehtlaihnak ka neihter lo/ka tuah lo. Pathian nih a hmanning hna kha ka chim duhmi a siko. Micheu khat nih tuan I ka rak catial ciami kong zongah nan I fiang tawn lo. Mah ruangah ka va fianhnak a si. Dinnak, daihnak le remnak vawlei ah um ko seh. Credit: Saya Van Tum\n← Rel Lomi Vote 5600+ An Hmuh\nSang Hre: Congratulations Mr President Elect Joe Biden →


Breaking News : Mithiam Pawl Nih Jesuh Khrih Hngakchiat Lio Umnak Inn An Hmuh Cang. – Kawltu Team\nBreaking News : Mithiam Pawl Nih Jesuh Khrih Hngakchiat Lio Umnak Inn An Hmuh Cang.\n← Rev Tial Lian Thawngtha tawi te.A tha khotuk ngai ve hrim….\nHannah Pa Thawng Update Thar. →


VUN ZOH CIO TUAH UH, HI PASARIH CHUNGAH HIN A ZEI HI DAH NAI THIM LAI – The Chinlung Post\nVUN ZOH CIO TUAH UH, HI PASARIH CHUNGAH HIN A ZEI HI DAH NAI THIM LAI\nJuly 19, 2020 admin Knowledge 0\nTlangval Pawl Zeibantuk Nupi Dah Nai Thim Lai? Pakhatnak: Muidawh nai thim ahcun mi nih an in hngar ngai lai, asinain sui le hlawm, ttamhnak le thilthuam caah nu dang nakin phaisa a hlei in a hman khun ve lai ti kha na hngalh cia a hau.\nPahnihnak: Mi pumrua ttha nai thim ahcun zoh a co ngai ko lai, asinain nan i siik tikah tha le zaang in an ttih ve lai lo ti kha na hngalh cia ah cun a ttha.\nPathumnak. Phaisa kawl thiammi nu nai thim asi ahcun nan rum ngai kho men, asinain nan inchungkhar nawlngeihnak kha amah kung cung ah a um ngawt lai ti kha na theih ve a herh.\nPalinak: Rian ttuan lei ah a fel ngaingaimi nu kha nai thim ahcun, nan inchungkhar i buaibainak (piahtana) kha mawh a phurh dih ngawt lai, asinain a fel rualrual in tlangval dang ngeih lei zongah a rak fel ziar ve lai ti kha na theih cia ahcun nan buai lo deuh lai.\nPanganak: Cataang sangmi nu na tthit ahcun mi nih an ttih zah ngai ko lai, asinain amah bantukin cataang na ngeih ve lo ahcun a bodyguard ah nai cang lai.\nParuknak: Thinlung a thiang taktakmi nu na tthit ahcun nan inchungkhar kha dinnak nih a uk lai, asinain nan nu kha mi nih an hlen pah lengmang ve lai.\nPasarihnak: Bawi fanu, mirum fanu na tthit ahcun chaw le va in an in bawmh khawh pah lai, asinain na chungle nih an in pal ngam tuk ve lai lo.Zeidah nai thim lai? Nupi ciangkuang lomi na tthit sual hna ahcun ruachok taisawm i nai sawmh bantuk kha asi. A duh tik poh ah an cuh lai.\nCNLD CAAH RUAHNAK TTHATUK A CHUAK CANG NAN LUNGTLING CIO MAW?\nRAMKHEL AH THANTLANG HAKHA MINO DIRHMUN: SALAI ELISHAMA


An i tuai nak ah A vapa cu letmah(14)tluk saumi Vainam in a sawh sual – CHIN IDOL\nAn i tuai nak ah A vapa cu letmah(14)tluk saumi Vainam in a sawh sual\nAmerican ram Virginia khua ah Jennifer Lane timi nu cu a vapa he an I tuai nak ah vainam in an pa a sawh sual I a vapa a thih caah kum(15) thongthlak dingin bia an chah piak cang.\nKum(49) si mi Jennifer nih cun ti a luan I a lamh mi lam a naal sual caah ka sawh sual mi si tiah biaceih zungah a chim ko nain tu bantuk hrem nak cu an pek thiam ko.Jennifer I a vapa si mi Thomas cu letmah(14) a sau mi vainam in a tang ah a sawh caah a thih hi si.\nJennifer sihni nih cun Jennifer le an pa hi an I duh tuk I an I tuai nak ah hi thil hi a cang sual mi si tiah chim.\nA hawi nu bawmh a hal i a inn phak hnu ah thil dawh cah lo in a tuah\nKum(41) si mi Kersha Renee Johnson ti mi nu cu American ram Arkansas Pyinay Bentonville khua a ummi nu cu a umnak inn ah a hawi pakhat cu bawmh ka hreh tuk a rennak in ka inn ah rak ra a ti. Mah a hawi nu cu a inn va phak tik ah Karsha nih […]\nHnaring khua Bualrawn chungin cozah nih lam le Zung sak an timh caah khua mi nih duh lonak an langhter lai


President Joe Biden nih ralkap renghnak kong a chimmi cu lung a hmui ngai – The Cherry Par\nPresident Joe Biden nih ralkap renghnak kong a chimmi cu lung a hmui ngai\nPresident Joe Biden nih ralkap renghnak kong a chimmi cu lung a hmui ngai. A chimmi hna:\n1) US nih Kawlram cozah tangka billion pakhat kan chiahpiakmi hna ralkap sinah ningcang loin kan kalter lai lo. 2) Ralkap business a siah an neihniam chungkhar an siah dantatnak kan khinh colh hna lai. 3) Tu zarh chungah aho hna dah First Round dantatnak kan pek hna lai timi kan fianter lai. ,4) Kawlram cozah thathnemnak a chuahtertu pehtlaihnak kan ngeihmi kan phih lai, asinain Health, civil bu le Kawlram mipi caah thathnemnak a petu a simi paoh cu kan pezulh ko lai.m5) A dangdang dantatnak khinh chap hna ding zong in timh cia kan si.\n← Breaking News: President Joe Biden Nih Kawl Ralbawi Cungah Order A Chuah Taktak Cang\nMin Aung Hlaing hi, atu aa hngilh kho ti lai lo, Civel War Chuah Sual Lai A Phang Tuk Cang →


Breaking_News Hakha Pengkomh in Palek Mal Sawm a rian in a chuak, CDM ah a luut – Hakha Cherry\nHakha Pengkomh (Khayaing) ah rian a tuan mi, Thantlang Peng Hriphi khuami, Palek Mal Sawm cu March 2 ah Ralkap uknak tang ah riantuan ka zuam hrimhrim lo, a ti ca ah March 2 ah a rian in a chuak i CDM ah a luut, tiah kan theih.\n“Kei hi 2017 kum kha Palek ah ka luut. Thla 6 chung har taktak in training ka kai. Cu hnu Nay Pyi Taw ah kum 2 le cheu rian ka tuan\nmanh.Atu Hakha ka vun i thialnak hi thla 6 a tlinnak bak a si. Rian ka tuan chung ah Pathian thawng in voi khat hmanh dantat (azi-zut) ka tong lo i ka thlahlawh pin ah tangka fang khat hmanh ka la bal lo. Kaa tinh mi cu, kei hi University ah Distance in camipuai ka phi pah i ka dih tik ah Officer rank (ayar-sih) in ram le miphun ca ah biatakte riantuan hi a si.\nAsinain, nihin ahcun kan ram cu dinlonak in riantuan an kan fial. Cucaah, Pathian duhnak a si lai tiin CDM ah ka luhnak a si. An ka tlaih sual ahcun Palek zulhphung bantuk in fakpi in dan an ka tat ko lai nain Pathian bochan bu le mizapi dirpinak thawng in a tha ko lai, tiah kaa ruahchan,” tiah Mal Sawm nih The Hakha Times ah a\nAmah nih chuahnak ca a tial mi ah, “March 2 ri in Zung ka kai ti lai lo i CDM ah kaa tel cang lai. A ruang cu Ralkap uknak tang ah riantuan ka zuam hrimhrim ti lo ruang ah a si. Ka rian ka upat, ka dawt ko.\nZung le rian in ka chuak lo. Ramkheel rian ka tuan a si lo. Ka cunglei upate nawlngaihlo le zeirello in ka um a si lo. Rammi ca ah riantuantu ka si bantuk in daite in rammi sin ah CDM ka tuah cang lai,” tiah cathanh a chuah.Credit-The Hakha Times\nThaizing mipi lam zawh aum rih lai


Mindat Mipi Kilvengtu Upa Le Ralhrang Tonnak An Ngei Lai – Lai Lungrawn Post\nMindat Mipi Kilvengtu Upa Le Ralhrang Tonnak An Ngei Lai\nMay 2, 2021 May 2, 2021 admin Chin News\nMindat Ah Kawl Ralhrang Pawl Le Mipi Kilvengtu Hruaitu Tonnak An Ngei Lai! Mindat khuapi ah mipi humhimtu hna le kawl ralhrang hna karlak buainak cu tuni May 2 tiangah a dai kho taktak rih lo i, a donghnak caah tuni ah tonnak an ngei tthan lai tiah mipi humhimtu bu hruaitu pakhat nih a chim.\nTonnak an neihnak ah hin Mindat mipi humhimtu lei nih ralhrang hna sinah an tlaih mi hna minung 6 cu thlah dingin an hal hna i, Mindat khuapi chungah ralhrang le palik hna cu chiah chap lo dingin le mipi hna cungah hnahnawhnak pek lo dingin phun 3 an hal hna. Ralhrang lei nih mipi humhimtu sakhan pawl cu hrawh i daite um dingin le Mindat ah a um cia mi kawl ralhrang le palik hna cu buainak pek lo dingin an hal ve hna.\nNihin May 2 ah hin a hnu bik tonnak an nei tthan lai i, zeibantuk biachahnak dah an ngaih lai timi cu theih si rih loh. May 1 ah an rak i chawn cang i, remdaihnak an tuah khawh lo ruangah tuni ah hin chawnhbiaknak cu an ngei tthan lai. An halmi veve an lungtlin asi ahcun remdaihnak tuah ding an si lai.\nAhmasa deuh an i chawnhbiaknak ah ralhrang nih Mindat mino 7 an tlaih mi hna cu an rak thlah hna i, Mindat mipi humhimtu lei zongnih Mindat khuapi pawng i an hrenmi hna ralhrang 30 cu an rak chuah ve hna. Tuni zongah Bank Noted phur vanlawng cu Mindat khuapi ah a tum i, mipi caah a him maw him lo tiah Mindat mipi kilvengtu le khuanu khuapa hna nih vanlawng cu an va chek colh lai i, mipi lei zong thinphang thlalau in um lo dingin thawng an thanh hna hi si.\nKawl ralkap nih:Myanmar model nu’Kan i tleihrem ti ah ca an kuat cang tih nung ko.\nThawngfiang:Hakha kah doh nakah’Ralkap pa4 an thi cang.


Dr,Lian Hmung Sakhong a DonghNak TakTak Ah Kan Nun Ah a Tang Ding Mi Cu – The Chinlung Post\nAugust 27, 2020 admin Chin 0\nDr, LianHmung Sakhong hi uar a um tuk e Kan nih lai mi hna nih amah bantuk minung kan i neih khawh hi kan van a tha tk hringhran Dr Lian Hmung Sakhong hi lai mi kan pa cen bantuk le laimi caah ah a thiam nak le a fim nak chuah in lai mi kan free dom nak caah tein rian fak pi a tuan mi si, Dr Lian hmung sakhong hi nai te zawng ah kawlram nih A ward an pek i cu a ward an pek mi cu Daih nak chuahpi ti khi a si.\nDr lian hmung Sakhong hi a catial le a biachim zoh tik ah ram a daw ti cu hi theih poh si ko a biachim a holhrel lawng si loin a tuah ser nak zawngin a lang Dr Lian hmung Sakhong nih hin Chin person of the year zawng a rak lak bal fawn cu lawng si loin CNA , CNF ah hruai tu upa cem a si .\nTutan ah bia achim mi cu a dongh nak taktak ni ah ka thin lungah a chuak i a tang ding mi cu News paper i kan hmanthlak le kan konglam lawng hi si re ko lai ee tiah a ttial cu attial mi cu rel tik ah , minung a si ve bantuk in zei tluk in dah rem nak daih nak aduh mi a si le zei tluk in dah a di khawh tawk in a zuam ve ti kha amah personal tein a theih tik ah hihi a ttial mi si .\nHi a ttial tik ah a fiangmi cu a tu a rian tuan dik mi hi mipi nih an ka hmuh pial lo hmanh ah caan khat khat ag cun ka rian ttuan nak le ka pek nak hi an theih caan im ve te ko lai tiah .\nBIADIK A FIANG CANG, THINPHAN DING ZEIHMANH A UM TI LO


Jehovah Tehte Hna cu An i Pumh Tikah Zeicah Thianghlim tein An i Hrukaih?\nMah brochure hmanthlak na zoh tikah Jehovah Tehte Hna cu an i pumhnak ah thianghlim tein an i hrukaih ti kha na hmuh ko lai. Zeicah cutin thianghlim tein kan i hrukaih?\nPathian kan upat langhter kan duh caah a si. Pathian nih kan i hrukaih ning nakin kan chunglei tu kha biapi deuh ah a chiah ti cu a hmaan ko. (1 Samuel 16:7) Asinain Pathian biak awk i kan i pumh tikah, amah le zumtu khat pawl kan upat hna kha langhter kan duh. Biaceihnak zung kan kal tikah biaceihtu i a reng kha kan upat caah ṭha tein thilpuan kan i hrukaih ko lai. Cu bantukin, kannih zong kan i pumh tikah “vawleicung dihlak bia a ceihtu,” Jehovah Pathian le amah biaknak hmun kha kan upat caah ṭha tein thilpuan kan i hrukaih ve.—Genesis 18:25\nKan zulhmi phunglam langhter kan duh caah a si. Baibal nih Khrihfa pawl kha ‘a za tawk le aa dawh tawk in i thuamh’ awkah a forh hna. (1 Timote 2:9, 10) ‘A za tawk’ in aa hrukaihmi nih cun nupa sual duhnak lungthin a chuahtermi thilpuan, a bak tukmi thilpuan le hawi hlei in lang ning ti phun in thil aa hruk lai lo. “Aa dawh tawk” in aa hrukaihmi zong nih tlanelnual in thil kha aa hruk lai lo i a fual tukmi le a tawi tukmi zong aa hruk lai lo. Cu bantuk phunglam a um ko nain duhmi thilpuan i thim awk phun tampi a um rih ko. Aa dawhtlakmi thil kan i hrukaihmi nih ‘a kan Khamhtu Pathian kha a thang a ṭhatter’ i midang zong Pathian “thangṭhat” awkah a bawmh hna. (Titas 2:10; 1 Piter 2:12) Pumhnak ah thianghlim tein kan i hrukaihmi nih midang kha Jehovah biak duh awkah an lung a thawhter khawh.\nNa thilpuan hrukaih ning ruangah pumh loin um hlah. Aa dawhtlakmi, a thiangmi le zohremmi thilpuan ti tikah a man a fakmi le chanthar thil si a hau tinak a si lo.\nPathian kan biaknak ah kan i hrukaih ning hi zeicah a biapit?\nHrukaih ning le ṭamh ning kan i thim tikah zei phunglam dah kan zulh awk a si?\nShare Share Kan i Pumh Tikah Zeicah Thianghlim tein Kan i Hrukaih awk a si?


Biden A Thinphang, Minung Nunnak Liam Kong Tiangin Bia A Chim Cang – Chin World News Evening\nBiden A Thinphang, Minung Nunnak Liam Kong Tiangin Bia A Chim Cang\nJoe Biden a thinphang ngaingai cang. Joe Biden nih atimi cu Donald Trump nih president ka sinak ding a kham peng asi ahcun nunnak aliammi hna an um sual lai tihi phan aum tiah a chim. Joe Biden cu Delaware ah biachimnak angei. Cu achimnak ah cun zawtnak khamkhawh asinak ding ah hin lungkhat thinkhat tein rian ttuan ahau tiah a chim.\nVideo: Khah! Trump Nih Kianh Hrim A Tim Ti Lo


Miphun Party CNLD Hna le A Hlei In Mino Hna Sin Biacah – The Chinlung Post\n”Miphun Party, CNLD Mino Dihlak Sinah PPP Biacah”Sungh ah i ruat hlah u,Tei caan acuut lo hi a um tawn.Atu i kum 30 kuakap a simi cu 2025 ah Miphun party candidate ṭhaṭha kan in ngeihmi nan si te kho.Tutan 2020 nan hmuhtonmi vialte hi phaisa nih a cawk khawh lomi experiences an si. Tutan i kum 20 hrawng a simi hi 2025 ah kum 25 hrawng nan si te lai.\nHi kum 5 chungte ahhin a herh te lai dingmi Fimthiamnak i chap caan le i zalh caan ah rak hmang cio u.Ca tampi in rak rel chap u, Degree a phunphun laak khawh rak i zuam u..Nan ngandamnak ca zongah rak daithlaang hlah u.A zeilei kap paoh in tei rak rial u.Ṭhancho chinchin rak i zuam u.\nKum 5 timi caan hi a zawmi le a dam lomi ca lawngah a raumi a lo.A ngan a dammi caah cun a tlin manh hmanh nan hngal manh te lai lo.Cucaah cun atu te khan kum 5 chung ca planning nan diary ah rak i ṭial cia cio u.NOTE: Khoika khua paoh tutan CNLD kan MINO hna nan cawlcangh ning kan in zohthla tuk hna.Kan lung a rak hmui tuk cio hna.\nNan lungthin ah Nationalism timi Mah Miphun zahpi lonak, Mah Miphun zawnruahnak, Mah Miphun uarnak le Mah Miphun dirkamh nak, Midang Miphun hnaar in thawdawp le thawchuah duh lonak vialte nan ngeih cangmi hmanh hi zei hmanh nih a cawk khawh lomi a si. Nihin MINO..Thaizing HRUAITU timi mifim bia a um.Thing keuh phun, khua chung thianh zong kha,,kum 5 chung a pehpeh in tuah zong kha rak daithlang hlah u mu. PPP. CANADA. Crd: Tawk Cung\nMah Nu Nih Biden A Ti Dan A Bia A Fah Tuk Caah Thin Phang ngai


PA SINAH KALNAK LAM JESUH | Radio Veritas Asia\nPA SINAH KALNAK LAM JESUH\nJohan 14:1-4 “Khuaruahhar lungrethei in um hlah u. Pathian kha zum u law, keimah zong kha ka zum ve u, ...cun ka umnak ah nannih zong nan um lai,...” tiah a ti hna.\nBUBULUK TUANBIA: Voikhat lio ah utlak nu cu tidil ki ramsang kung hna karlak ah a ti a tit. A caan a phanh tikah ti buanbara chungin Bubuluk fate hna an rak keo i tidil chunglei ah an rak chuak. Tidil cu an i nuamhnak hmun ah an ruah i lungbangbuar ei in an i nuam. Utlak nu nih cun a zohkhenh hna i: “ramsang kungtang tichung lawng ahhin nan um lai” tiah a ti hna.\n“Lenglei ah khin mi sa ei hmang Ngaramh nganpi a um. An ei hna lai” tiah Utlak nu nih cun ralrin a pek hna. “Zeica’h na bia kan in ngaih lai” tiah Bubuluk fate hna nih an hal. “Keimah hi nan nu pei ka si cu! nan nun khawhnak hnga caah ralrin kan pek hna” tiah a leh hna. Asinain Bubuluk a cheu nih an ngai duh lo.\n“Mah nu hi kan nu a si kho lo; Kutke a ngei. Kannih kan ngei lo. Nga he kan i lo” tiah pakhat le pakhat an i ceih. Utlak nu nih: “Keimah hi hringtu nan nu bak ka si. Kei-mah he i lawh dingah pei kan hrin hna cu; hi hmun hi a zungzal nan umnak ding a si lo. Hi rawl zong hi zungzal nan ei ding mi rawl a si lo. Himnak a tthat deuhnak hmun le hi nak tha deuh rawl zong a um. Zalong tein nan i hlawh khamhnak hmun le nunnak caah thlitha dawp khawhnak hmun zong nan hmuh te lai. Kannih cu Utlak phun kan si lo. Nga phun kan si ko. Nga hna sinah pei kan kal te ko lai” an ti i, an nu bia ngaih duh lo in tidil kauhdeuhnak lei ah an chuak. Ngaramh nganpi nih cun a hlen hna i a auh hna. “Kei hi nan nu pei ka si, cu ei awk rawl tampi a umnak ah kal nan duh ahcun rak ka zul uh” tiah a hlan i a kalpi hna. Bubuluk cheukhat nih an nu taktak ah an ruah i an zulh.\nUtlak nu nih a tahpah in a chimh hna. “Ka fale hna nan-mah hi Utlak a cang hnga mi Utlak cheuchum, nga cheuchum nan si. Nga taktak nan si lo, a hnu zul hlah u; nan thi lai” tiah a mithli he a ti hna nain a bia ngaih duh loin an zulh. Ramsang kung umnak in lamhlat nawn an phak tikah Ngaramh pi nih cun pakhat hnu pakhat in a rak ei hna. Cheukhat Bubuluk hna tu cu an nu bia an ngaih i an tawn caah an luat. Cuticun, nikhat cu Utlak nu nih a chimh hna: “Nan nu hi diltlang (vawlei) ah a ka kai cang lai. Nan caah hmun ka va remh lai; rak ka zul ve te u mu!” a ti hna tikah Bubuluk fate hna nih, ‚Diltlang (vawlei) timi cu kan hmu bal lo. A phanh zong kan phan bal lo; Nangmah nu bangin kutke zong kan ngei lo i zeitindah kan kal khawh lai,‛ tiah an leh.\nCu tik ah Utlak nu nih: “Nannih zong nikhat pum tling mi nan si tikah nan rak phan ve te ko lai. Cu tikah kan i tong te hna lai mu” tiah a ti hna i tidil cun a pehtak hna. A ter ahcun Bubuluk pawl cu an ngaih a chia. Cheukhat nih kan nu chim mi diltang (vawlei) timi hi a um taktak hnga maw tiin lung aw ttomnak an um nain cheukhat nih cun kannih hi nga kan si lo, Utlak kan si ko ti kha an i zum kho dih lo. Kannih hi ‘Mei’ kan ngei” an ti. Tichung an phak zarh 4 a ruah tikah nga bantuk ngaphe (paheh) le ha hna an rak kho.


ASEAN BAWMHNAK A PHAN CANG LAI – The Chinlung Post\nASEAN BAWMHNAK A PHAN CANG LAI. ASEAN Envoy to Myanmar Mr. Erywan Yusof halnak in Myanmar Ramchungah thla-4 chung Raltuknak daih dingin SAC Foreign Minister Wannah MaungLwin nih kan pawm ati. Erywan nih cun, Ralkap Cozah doh tu pawl le Tlang cung hriamtlai NCA(PPST-10) hruaitu Colonel Khun Okka nih cun, ASEAN Palai nawlnak hi cu kan pawm ve ati.\nNCA ah a tel lomi lakah AA, TNLA,MMDA (Brotherhood Alliance) le PNLO zongnih kan pom ve ti’ah an chim ve. Mah hi Rampum kahdaihnak silo in, ASEAN bomhnak Ramchhungah an semkhawhnak calawngah asi ti’ah Colonel Khun Okka nih a chim. ASEAN tangah ummi AHA Bomhnak Phu nih hmaizarh chungah Covid-19 Siivai le thilri dang pinah Ralzam/miharsa pawl caah eidin le thil dang dang US $- 8 millions pek an silai tiah Mr. Erywan Yusof nih a chim cang.


Indonesia Cozah Nih French Ram Mi Thah Dingin Bia An Chahpiak – Chin World News Evening\nIndonesia Cozah Nih French Ram Mi Thah Dingin Bia An Chahpiak\nMay 21, 2019 May 21, 2019 Salai Van Theihtlei\nNikum September thla i Lombok, Indonesia ah drug kg 3 a suitcase in a phurtu French ram mi Felix Dorfin, kum 35 cu nizan ah khan Indonesian court thah dingin biachahnak an tuahpiak cang.Judge 3 thutnak court ah hin Dorfin nih hin thih tlak tiangin sualnak ngei ko, sinain amah dirpi tu (prosecutor) hna nih nawlnak tuah in kum 20 chung thongthlak ding le $700,000 liamter ding, cu i a pek khawh lo ahcun kumkhat chap in kum 21 thongtla dingin an chimpiak. Nain court nawlnak bia cu hnawl in atu bantukin bia an chahpiak hi si.\nFelix Dorfin nih hin phunglam buar in drugs a rak luhpi caah thil ttha lo a tuah bantukin thah dingin biachahpiak si cang,”tiah presiding judge Isnurul Syamsul Arif nih court chungah thanhnak a tuah.Indonesia cozah nih hin tuan deuh zongah ramdang mi a thahmi hna hi an tampah cang.\nkum 2015 lio ah khan Australian rammi pahnih, Andrew Chan le Myuran Sukumaran hna zong Bali Nine heroin gang hruaitu nan si tiah puh in Indonesian cozah nih an rak thah cang hna. Mah hna pahnih thahnak nih vawlei pi a hnih in a hninh i, Indoneasian cozah zong fak piin sual an rak phawt cio.\nFelix Dorfin hi thong in a rak zam cang i, a zam khawhnak dingah phaisa hlawh in a bawmtu tiah ruahmi nu police officer pakhat zong tlaih colh a si. A hnu ah Lombok Island pawngah tlaih a si tthan. Hi bantukin court nih biachahnak a tuah mi kong he pehtlaiin amah lawyer nih cun nawlnak ‘appeal’ tuah an timhnak kong cu a chim ve.\nThaizing Kiptuh Ah Pasal Ngei Dingmi Naomi Par Tha Sung Sin Thlahnak\nKa Nun Ah Ka Ṭih Bik Mi – Rev. Hoi Cung Tum


Ramchung Ralkap Uknak Do-autu Laihawi Caah Facebook Public Post in Friend Post Ah – The Cherry Par\nRamchung Ralkap Uknak Do-autu Laihawi Caah Facebook Public Post in Friend Post Ah\nRamchung Ralkap Uknak Do-autu Laihawi Caah Facebook Public Post in Friend Post Ah. Nanmah nawl hirhiar a si, ralkap uknak do-autu Laihawi nih Facebook in nan hmanthlak nan tar ah khan. Asinain ‘public post’ in na hmanthlak na chiah ahcun, ahopaoh nih na hmanthlak an hmuh khawh lai caah, Kawl ralkap le palik nih a hnu ah tlaih le khih khawhnak evidence ah na hmanthlak kha an hman khawh men.\nCucaah, ‘friend post’ in na chiah ahcun, na friend vialte nih an hmuh khawh tthiam ko lai caah, na friend ah Kawl ralkap le palik an i tel lo paoh ahcun, na caah a him deuh hrim lai. Kan caah a ttha lomi pawl nih kan cawlcanghnak nehnang an dawi khawh lo nakding ah ka hun tial, na theihcia a si ko lai nain.\nRelchap, Thindomh A Si Cang, Kawl ralkap le palik kut in rammi nunnak zeizatdah a liam rih lai. Nunnak pakhat liam hmanh a tam lei a si cang ti lio ah. Do-au mibu cung ah kutthlak le tlaihkhih muisam len aa timpah cang rua, nihin in. Thin a lin deuhdeuh lai, zaangen in palik le ralkap he i tukdennak risk a sang deuhdeuh lai. Cucu thindomh (critical concerns) dirhmun a si cang lai. Dimawkaretik uknak dothlen hi a man a fak tuk timi kha hnathlam ah a thangthan.\nCucaah, mahte nih lung i thlehnak in, a man a fak tukmi dothlennak ah an luh cio ding kha a dikmi a si, thih le nun kar, fai le nam kar, thilchia le tilet karlak ah mah nun ui lo in, ram le miphun caah nun derthawm ah va chiah khi a si. Cucaah, ramleng um nih i tel forh nakin anmahte biakhiah cung ah dirpi kha a dik deuh ah ka ruah. Fimthiamnak, chaw le va le hmur le kaa hmang in va dirpi tiang khi hmualngei cem i kan tuah khawhmi a si ko lo hlah i? Thaizing ka zenh, kiptuh ka tih, zei dirhmun ah dah kan semnak ram a phak te hnga. Thlaza camnak hi ka tuah khawh tawk a si. Credit: Salai B Chan Khar\n← Miphun dang an i ready dih cang. Miphun le rak caah tangka i khon hna uh sih\nSenator Dean Smith hi Chin Miphun le Kawlram kong a ruat taktakmi asi →


Nu Pawl Nih Cun Lantaak Hna Hlah Usih! Nau I Hrawh Tịh A Nun Khawhning Cu Tuk A Sum Taktak – Chintanbo\nZeitluk in dah nau ihrawh (thah) hi tịh a nun ti hi nu tampi nih kan thei tawn lo. Phungning tein tḥitumhnak tuah hlanah nau a pawi sualmi zong an um tawn i cheukhat cu midang soisel lai phangin le nulepa nih theih lai phangin a thlithup in nau a hrawkmi kan tam ngaingai.\nNau thahnak sii\nZeitluk in dah tịh a nun zoh tuah hna usih; Nu nau a pawimi, thlakhat maw siloah thlah le cheu an si lioah Rubber pipe in an nau in chungah a ummi naute cu an dawp tawn. Cucu ‘Mentrual Extraction tiah an timi a si i tuah sual ahcun nunnak caah tịh a nung ngaingaimi asi. Tlawmpal a hung upa deuh cangmi thlahnih hrawng a si cangmi thahnak ding caah D&C method (Dilation & Cutterage) hi an hman tawn.\nNu chiatḥa in an sawh i nau i nau a ummi cu a parlei aharmi cerep in naute cu an ah-thah tawn. Cengceh bantuk a simi cerep saupi(Forcep) a har taktakmi in nu nau in chung i a ummi naute cu a ke le kut hna an ah-thah tawn. Hi ruangah hin zawtnak tịhnung ngaingai ngeih khawh a si i, cheukhat a vanchiami cu a thih tiang an thi phah tawn.\nAtulio an hman bikmi cu Cengceh (Forcep) phunkhat a simi in nu pawchung i naute a ummi cu a ceh-ah loin nau thahnak phunkhat an hman cang. An thah hna ning cu naute cu a rial phunkhin an rial hna i cuti an naute an thahmi cu an dawp-chuah tawn i cucu a min ah ‘Suction Cutterage method’ tiah an uah. Phundangpi a hung si tikah, Operation tuah chung a rauh deuh caah nau in tiang a tḥ ihkaih khawh ti a si.\nNote: Hihi midang caah santlaihnak or tḥ athnemnak a ngei hrimhrim lai ti ruahchannak he Mizo nih an tịalmi kan Laica tein kan von lehchinmi a si. Mi tampi nih an hmuh khawhnak hnga share rak tuah ve. Zeitluk in dah nauthah tịh a nun timi an theih khawh ngakhnga caah kan leh chinmi a si.


Hakha Thil Cangmi Hi Hruaitu Nih Zoh Sawhsawh Lo Ding! Ruah Ah Lung A Fak! – Chin 11 News\nHakha Thil Cangmi Hi Hruaitu Nih Zoh Sawhsawh Lo Ding! Ruah Ah Lung A Fak!\nPosted By: chin11news February 23, 2021\nHakha khualipi ah khuasa mi nu le pa u le Nau hna tulio kan ram nih a ton cuah mah micu ho poh nih kan hmuh kan ton kan theih cio ko. Ralkap uknak kan duh lo tiah langhter nak caah lam kan zawh len kan au Len. Zung riantuan mini kan rian ui tuk ko buin CDM kan tuah.\nTulio i ral kan teinak ding hriamnam thabik cu CDM tuah hi a si ti cu ho poh nih kan theih. Cu CDM cu zung rian tuan mi lawng nih kan tuah awk a si lo i mipi zong nih tuah ve awk a si. Tuzing i “Myanmar Economic Bank” ah nan colhcangh dan le nan tuahser nak nih nanlung put fiangtuk in a langhter. Lung a fak kho tak’’\nRuah ah lung a fak! Hawi nih lam tha sial lio Ah nangnih ahnu lei in na rak mimh (hrawh) hi na zei tal ti lo maw? Raltei nih duh! Doh nih ngamh lo. Hawi rak doh lio ah i thup rianmang i Teinak hmuh ah i hrawm lem ve ding khi …………maw? (carel tunih la pehpiak te uh) #lungchuakbia #justfortoday🙏\nCivil Disobedience Movement (CDM) le Lai Peih: 1. CDM cawlcanghnak hi Lai Pei he aalo. Lai Peih ban tuk te in thachung ngerh in kan peih hna ahau. 2. Lai Peih ah patthong le patthong an ni peih ah cun: anthazaang aa khah caah, Vangkhen in cuai riangmang in hliah cukmak tei cu ahar ngai. Cu cah patthawng seh kan peih lai ti asi ah cun; Thachungngerh hman ahau. Thachungngerh hman ah cun atha asau deuh mi le alung atthawng deuh mi le alung asau deuh mi nih tei asi.\n3. Cu caah, CDM in kan peihmi Ralkap pawl hi, an tha atthawng maw? Anlung tah atthawng maw? Anlung zong asau maw? Vangkhen in maw kan cawi hna lai, thachung in dah kan ngerh lai, ti kan theih ahau. 4. Min Aung Hlaing nih atu ban tuk in “Election” ah atei ko mi, Nawlngeihnak (Anna, Power) pek duh loin, Ralkap thazaang in Nawlneihnak Alak (Military Coup) mi aruang bik cu: Attih caah asi. Min Aung Hlaing attih bik mi cu: Rohingya pawl an miphunpi tein ci-hmih (Genocide) ding in, athah anawn hna ruang ah ICJ (International Court of Justice) ah thircingcik in an hraui ding kha asi.\n5. Ralkap nih Rakhiangram ah aum mi Rohingya pawl an ci-hmih ding in an tuk, an thah hna. Cucaah, Min Aung Hliang le ralbawi pawl cu The Hague ah thircingcik khih le hruai in, “International Court of Justice” (ICJ) ah chuah pi ding an si. Cuti an chuah pi tik hna ah, Min Aung Hlaing cu, Milosevic ban tuk khan hri in ahngawng thlai asi ko lai. Cucu, Min Aung Hliang nih attih bik mi asi.\n6. Min Aung Hlaing atu tiang The Hague ah ICJ kal khawh lo ding in akhamh tu cu, Daw Aung San Suu Kyi asi. Atu cu Min Aung Hlaing nih amah akhamhtu lila alei rawi tik ah, atthutnak thing-nge amah nih asaam ban tuk asi cang. Hiti atuah mi zong hi, Aung San Suu Kyi hi, Min Aung Hlaing akhamh ruang ah Vawleicung pumpi in sawisel atawng. Laksawng an pek cia mi viate zong chuh lengmang asi. Nobel Prize hmanh lakpiak tthan uh, tiah an au. Cu tik, atu Election atei rih ii, 2nd Term ah hin cun, Min Aung Hlaing khamh ti lo in, amah luatnak le mintthatnak lak tthan tu aa zuam cang lai, tiah ruah asi. Cucu Min Aung attih bik mi asi.\n7. Min Aung Hlaing nih “Attih” tuk bu in atuahmi thil asi caah, fawi tein angol lai lo. Amah kha hri in hngawngthlai nak cha cun; Kawlram mipi million (50) meisa chung burh kha angam deuh. Kawlram ah minung million (50) thih kha zei ah arel lo. Cucaah, kan ruah ding cu; Min Aung Hlaing pakhat luatnak caah maw, Kawlram mi muning million (50) meisa chung burh cu kan tuar ko lai? Ka tuar kho lo. Kan doh velai. Amah tu The Hague ah kuat attha deuh.\n8. Atu CDM kan tuah mi hi, Vawleicung tuanbia ah atthawng bik mi CDM asi. Hinak in atthawng deuh mi, ram pumpaluk mipi ii tel dih mi hi aum bal lo. Ganhdi chan lio hmanh ah India ah hi tluk hin arak tthawng lo. Asi nain, India ah cun, Gandhi hruainak thawng in anlung asau. Anlung atthawng. Anmahnak in atthawng deuhmi British Empire pi an peih ii, achung in atha an ngerh. Lungsau tein, ral ttha tein, achung tha an ngerh ii, ahnu ah cun Lai Peih thachungngerh bang, India nih meithal le hriamnam in atthawng deuh mi British Empire pi cu atei ko.\n9. Atu zong, kan lung atthawn, kan lung asau, Lai Peih in Min Aung Hlaing le Kawl Ralkap cu, como tein an chungtha kan ngerh hna ii, kan peih hna ah cun kan tei hrimhrim hna lai.\n10. CDM cu, hriamnam hmang lo in doh mi, non-violence movement asi. Kan Bawipa Zisu Kri nih hriamnam hmang lo tein, Vailamtung aput ban tuk asi. Lungsau tein, thinfual bu tein, hriam le nam hman lo tein, kan thinhunnak zong isum usi law, ding le fel tein kan Vailam kan put ah cun Luatnak le Teinak cu kan hmuh hrimhrim ko lai. Credit: Dr. Lian Hmung Sakhong